BANJALUKA – Građani i pravna lica više nemaju mogućnost da zatraže moratorijum na otplatu kredita kod banaka i mikrokreditnih organizacija kako bi ublažili negativne ekonomske posljedice uzrokovane pandemijom virusa korona.\nAgencija za bakarstvo RS (Foto: CAPITAL)\nU Agenciji za bankarstvo Republike Srpske za portal CAPITAL su rekli da do danas nisu dobili zvanične inicijative od finansijskih institucija ili poslovne zajednice da se Odluka o privremenim mjerama banaka i MKO za ublažavanje negativnih ekonomskih posljedica uzrokovanih virusnim oboljenjem COVID-19 mijenja ili produžava.\n„Podaci, koje banke i mikrokreditne organizacije dostavljaju Agenciji za bankarstvo RS, ne pokazuju značajniji interes za mjerama ni od strane korisnika kredita“, istakli su u Agenciji.\nDodali su da će Agencija, kao i do sada, prati potrebe finansijskog tržišta i građana i postupati u skladu sa tim potrebama.\nPrema izvještajima koje su banke dostavile Agenciji, zaključno sa martom ove godine, privremenim mjerama bilo je obuhvaćeno 18 odsto ukupnih bruto kredita ili 1,3 milijarde KM, koje su odobrile banke u RS.\nOdobrene privremene mjere su istekle za kredite u iznosu od 991,8 miliona KM, a aktivno je još bilo 286,3 miliona KM kredita koji su pod posebnim mjerama, od kojih se na grejs period i moratorijum odnosi 194,4 miliona KM.\nMKO su za primjenu svih posebnih mjera sa stanjem na dan 31. mart 2021. godine odobrile 11.696 zahtjeva klijenata u ukupnom iznosu od 61,1 milion KM, što predstavlja 15,2 odsto stanja ukupnih kredita plasiranih klijentima iz Republike Srpske (sa 31.03.2021. godine isti su iznosili 403,8 miliona KM).\nGrađanima i firmama je zatim omogućeno da zahtjeve za posebnim mjerama podnose i tokom 2021. godine, pri čemu se mjera moratorijuma mogla odobriti sa trajanjem do 30. juna 2021. godine, a mjera grejs perioda do kraja 2021. godine.


Džihić: Rusija i Kina vakcinama šire uticaj na Balkanu\nTanjug 23. marta 2021. 12:16\nBEČ – Dok se EU interno svađa oko spore nabavke vakcina, Rusija i Kina svojom vakcina-diplomatijom na Zapadnom Balkanu stvaraju „činjenice“ i šire svoj uticaj, ocenio je istraživač Austrijskog instituta za međunarodnu politiku (OIIP) Vedran Džihić.\nDžihić, koji u Austriji važi za poznavaoca Balkana, kaže da je u korona krizi pre svega Kina uspela odlučujuće da proširi svoj uticaj i to, kako tvrdi, najviše u Srbiji.\nEU, kako smatra, gubi na terenu u ovom regionu, i to sa dugoročnim posledicama.\nDžihić je, u izjavi agenciji APA, kazao da, pošto se ne isporučuju vakcine iz Kovaks programa i EU pojedine države u tom regionu de fakto nemaju cepiva, pa se pragmatično sve više okreću ka Kini i Rusiji.\n„Iz EU do sada nisu isporučene ni humanitarne pošiljke vakcina, uz izuzetak Slovenije i Mađarske, koje su bilateralno par hiljada doza isporučile. Zbog toga usred pandemije EU gubi na značaju kod građana regiona“, objasnio je on.\nDžihić upozorava da EU preti opasnost da dalje izgubi na značaju, što bi direktno ili indirektno vodilo ka tome da će „centralni narativ potpuno kolabirati“.\nOn smatra da Brisel i glavni gradovi članica EU moraju brzo da reaguju i proaktivno deluju.\nTo da Kina i Rusija pokušavaju da, na račun EU, šire svoj uticaj na Zapadnom Balkanu, kaže, nije ništa novo.\nDžihić tvrdi da su Rusija i Kina direktno suprostavljeni interesima EU.\nOn je ukazao i da pre svega predsednik Srbije Aleksandar Vučić u vakcinaciji, pre svega računa na Kinu i Rusiju.\nPodsetio je da je prošle nedelje Srbija naručila daljih dva miliona doza kineskog Sinofarma, te da je već većina od dva miliona vakcinacija sprovedeno tim cepivom.\n„Srbija, zajedno sa Mađarskom i par drugih država regiona, time će biti most Kine u Evropi”, naglašava Džihić.\nOn tvrdi da se to ne dešava bez da Rusija i Kina traže nešto zauzvrat, jer Moskva i Peking žele time da osiguraju strateške investicije i projekte u budućnosti.


SEEbiz.eu / RS / Država kupila akcije Komercijalne banke za 43,7 miliona evra\nKomercijalna banka DEG SVED fond Siniša Mali\nDatum objave: 26.06.2019. - 17:36:24\nBEOGRAD – Republika Srbija je kupila danas za 5,1 milijardu dinara, odnosno za 43,7 miliona evra, 6,8 odsto akcija Komercijalne banke od njena dva akcionara DEG i SVED fonda, potvrđeno je Tanjugu u Ministarstvu finansija.\nKako preciziraju, država je od fondova iz Nemačke i Švedske kupila na Beogradskoj berzi ukupno 1.159.000 akcija po ceni od 4.447 dinara po akciji.\nDva fonda su zajedno posedovala 6,8 odsto akcija Komercijalne banke, pri čemu je nemački DEG fond držao 4,5 odsto.\nU javnom pozivu za prikupljanje pisama o zainteresovanosti za prodaju Komercijalne banke, država je navela da će kupiti akcije četiri velika akcionara, među kojima su, osim DEG i Sved fonda, i EBRD sa udelom od 24,4 odsto i Međunarodna finansijska korporacija (IFC) sa 10,1 odsto akcija.\nShodno ugovoru iz 2006. godine, stranim suvlasnicima Komercijalne banke je priznato pravo na aktiviranje takozvane put-opcije, koja podrazumeva obavezu države da, u slučaju da odustane od prodaje svog udela u toj banci, stranim partnerima isplati njihove udele vredne 252 miliona evra.\n„Očekujem uspešan završetak tog procesa do kraja godine, kao što smo i planirali", rekao je Mali.


Đorđević: Svako ko negira holokaust čini isti zločin\n► Đorđević: Svako ko negira holokaust čini isti zločin\nFoto: Beta / Ministarstvo za rad\nMinistar za rad, zapošljavanje, socijalna i boračka pitanja Srbije Zoran Đorđević rekao je večeras u Beogradu da "svako ko danas negira, umanjuje ili relativizuje holokaust čini isti zločin i ponovo simbolički ubija svakog ubijenih".\nNa svečanosti u Narodnom pozorištu ;povodom Međunarodnog dana borbe protiv fašizma i antisemitizma, ministar je rekao da se to "odnosi i na one koji umanjuju genocid nad Srbima".Đorđević je kazao da se to odnosi i na "one koji glorifikuju fašističke pozdrave, predstavljaju ustaški pokret kao antifašistički, kao i one koji proganjaju Srpsku pravoslavnu crkvu, uništavaju srpska groblja, pokuašavaju da prigrabe srpsku baštinu".\n"Za njih nema razumevanja", rekao je Đorđević i dodao da su "uzori takvim ljudima fašisti i nacisti".\nOn je rekao da je Srbija kroz burnu istoriju upoznala užase rata i preživela genocid, da su Srbi narod koji je bio na "udaru mračnih ideologija", a ;"Srbija je bila i ostala slobodarska zemlja".\nĐorđević je istakao da je u Srbiji svaki njen građanin uvažen bez obzira na nacionalnu pripadnost.\nĐorđević je rekao da je "Kristalnom noći" 9. novembra 1938. počelo ono što je poznato kao "konačno rešavanje jevrejskog pitanja u Nemačkoj, a to je zapravo bio genocid nad Jevrejima u Trećem rajhu koji je bio planski i sistematski planirano i od strane države podržavan".\nOn je podsetio da je pre 81 godinu tokom "Kristalne noći" širom Nemačke ubijen 91 pripadnik jevrejske zajednice, dok je oko 30.000 muških Jevreja internirano u koncentracione logore, gde su im se kasnije pridružili i žene i deca.\nDodao je da je šest miliona Jevreja u Drugom svetskom ratu bilo osuđeno na ponižavanja, torturu, mučenje, užasnu smrt u gasnim komorama samo zato što su pripadali, kako je istakao, drugačijoj kulturi ili naciji.\nĐorđević je ocenio da je holokaust "učinio da brojne generacije Nemaca bude osuđeno na sramotu zbog nečega što su činili njihovi prethodnici".\nSkupu u Narodnom pozorištu prisustvovali su predstavnici Vlade Srbije, Vojske Srbije, jevrejske i romske zajednice i diplomatskog kora.\nzoran đorđević /\nMinistar za rad, zapošljavanje, socijalna i boračka pitanja Zoran Đorjdević izjavio je danas da je u ustanovama socijalne zaštite i domovima za stare na koronavirus pozitivno 268 korisnika i...\nĐorđević: Tendenciozne laži HRW o epidemiološkoj situaciji u socijalnim ustanovama\nMinistar Srbije za rad, zapošljavanje, boračka i socijalna pitanja Zoran Đorđević odbacio je danas kao "tendenciozni niz laži" navode organizacije Hjuman Rajts Voč (Human Rights...\nMinistarstvo ustupilo vozilo dnevnom boravku za decu sa smetnjama u razvoju\nMinistarstvo za rad, zapošljavanje, boračka i socijalna pitanja ustupilo je danas na korišćenje putničko vozilo za potrebe dnevnog boravka za decu sa smetnjama u razvoju, koji funkcioniše pri...


Zakoni u BiH nalažu da se Bh. povorka ponosa mora održati - LGBTI.ba\nZakoni u BiH nalažu da se Bh. povorka ponosa mora održati\nNakon svih država u regiji, Bosna i Hercegovina će konačno dobiti povorku ponosa koja će biti održana 8. septembra u Sarajevu. Najavom Bh. povorke ponosa nameće se pitanje da li je zakonski moguće da institucije zabrane održavanje ovog događaja. Na osnovu Zakona o javnom okupljanju Kantona Sarajevo (koji uređuje javna okupljanja građana/ki na području Kantona Sarajevo radi javnog izražavanja političkih, socijalnih i drugih uvjerenja i interesa, način organizovanja mirnih okupljanja i javnih protesta, javnih priredbi i drugih oblika okupljanja), javna okupljanja građana su slobodna i ostvaruju se na način propisan ovim Zakonom.\nNjime je također regulisano da javna okupljanja građana/ki Ministarstvo unutrašnjih poslova Kantona Sarajevo niti odobrava, niti zabranjuje, te da je njegova uloga isključivo u omogućavanju i osiguravanju ovih okupljanja. Iznimno, član 16. ovog Zakona navodi slučajeve u kojima zahtjev za organiziranje mirnog okupljanja može biti odbijen, a to su: nasilno ugrožavanje ustavnog poretka, događaji usmjereni ka vršenju ili podsticanju krivičnih djela, blagovremeno nepoduzimanje dodatnih mjera koje su navedene kao potrebne od strane nadležnih organa, postojanost stvarne opasnosti da bi održavanjem mirnog okupljanja bila ugrožena sigurnost ljudi i imovine; ili bi došlo do stvarne opasnosti od nasilja ili narušavanja javnog reda i mira u većem obimu.\nU razgovoru o slobodi okupljanja u BiH s Enom Bavčić, iz organizacije Civil Rights Defenders, rečeno nam je da je pravo na mirno okupljanje u BiH zagarantovano Ustavom u koji je ugrađena Evropska konvencija za ljudska prava. Pravo na okupljanje stoga predstavlja demokratsku slobodu svih osoba koje prebivaju na teritoriji Bosne i Hercegovine. “Bh. institucije, kao što je Ministarstvo unutrašnjih poslova, imaju pozitivne i negativne obaveze i kada je ovo pravo u pitanju. Pozitivne se odnose na obaveze da štite i omogućavaju mirno okupljanje, a negativne da ne narušavaju to pravo svojim akcijama. Pa tako policija ima pozitivnu obavezu da omogući Bh. povorku ponosa, kao ostvarivanje prava na mirno okupljanje LGBTIQ građanima i građankama, kao i negativnu da ne sprečava ili narušava to pravo.”\nObzirom na to da će povorka ponosa zbog prevladavajuće homofobije i transfobije u bh. društvu vjerovatno biti percipirana kao visokorizični događaj, organizatori/ce ovog događaja su se baš iz tog razloga odlučili/e da najave povorku pet mjeseci prije samog održavanja, kako bi nadležni organi pravovremeno mogli obezbijediti sigurnost i nesmetano održavanje Povorke. Stoga, rok prijavljivanja događaja koji je propisan ovim Zakonom (Član 10, stav 2) je ispoštovan od strane organizatora/ica (koji/e će se pobrinuti za to da poduzmu i ostale mjere koje predstavljaju obavezu organizatora/ica događaja). Ono što preostaje jeste angažovanost policijskih službenika/ca u sprečavanju ometanja ili onemogućavanja održavanja ovog mirnog okupljanja LGBTIQ osoba.\n“Obzirom da zakon ne obrazlaže šta se podrazumijeva pod prijetnjom nasilja u većem obimu, potrebno je da se lokalne institucije vode međunarodnim principima pri evaluiranju istih. Smatramo da procjene i odgovor potrebe organizovanja povorke u BiH ne bi trebao da se razlikuje od ostalih zemalja u regionu, gdje su već održane povorke ponosa”, kaže Bavčić.\nO iskustvima organiziranja javnih skupova razgovarali smo i s aktivistom iz Prijedora, Goranom Zorićem, članom Organizacionog odbora Bh. povorke ponosa. Zorić kaže da smo svjedoci česte zloupotrebe pojedinih članova zakona ili manipulacije procedurama od strane nadležnih institucija kako bi zabranili politički nepodobne skupove. “Tako smo imali priliku da u Prijedoru svjedočimo zabrani prvog masovnog obilježavanja Dana bijelih traka zbog ograničenosti mjesta pogodnih za javna okupljanja, definisanih od strane gradonačelnika. Također, Udruženje Prijedorčanki “Izvor” je naišlo na zabranu događaja iz 2012. godine, čiji je cilj bilo sjećanje na 266 djevojčica i žena tokom posljednjeg rata u Prijedoru. Isto tako, kada je je Sarajevski otvoreni centar htio organizovati protestnu šetnju u cilju ukazivanja na problem nasilja nad LGBTIQ osobama, Ministarstvo saobraćaja KS nije odgovorilo na vrijeme i na taj način je spriječilo održavanje ovog događaja. U odnosu na navedena iskustva, čini mi se da uvijek postoji mogućnost da dođe do zabrane bilo kojeg skupa, pa tako i povorke ponosa, te mislim da je baš zbog toga bitno koristiti sva legitimna sredstva kako bi se izborili za naše pravo na slobodu okupljanja. Jedna od povoljnih okolnosti je što Povorka privlači dosta pažnje međunarodne zajednice, medija i drugih aktera, te će i to biti jedan od faktora koji će uticati na ponašanje institucija i onih koji ih vode.”\nKao što je naglašeno, pravo na javno okupljanje predstavlja zakonski zagarantovano pravo, a ukoliko se organizatori/ce mirnih okupljanja pridržavaju zakonskih odredbi koje se odnose na prijavljivanje i održavanje događaja, pravno se ne smije spriječiti njeno održavanje. Na isti način kao što organizatori/ce imaju dužnost da se pridržavaju Zakona o javnom okupljanju, tako i nadležne institucije imaju svoje dužnosti, a one se u ovom konkretnom slučaju odnose na osiguravanje bezbjednosti učesnika/ca javnog okupljanja, i omogućavanje uživanja prava na javno okupljanje, odnosno na prava svih građana/ki, pa tako i LGBTIQ građana/ki, da izraze svoja politička, socijalna i druga uvjerenja i interese.\njavna okupljanja parada ponosa pravo na okupljanje zakon o javnom okupljanju\nU maju u Rijeci: 3. festival queer i feminističke kulture Smoqua


Primopredaja vozila za prevoz dijaliznih pacijenata iz Bosansko-podrinjskog Kantona\nDelegacija Općine Novi Grad Sarajevo predvođena načelnikom Semirom Efendićem prisustvovala je primopredaji dijaliznog vozila namijenjenog za prevoz pacijenata s područja Bosansko-podrinjskog Kantona, koje je jučer upriličeno u Kantonalnoj bolnici Goražde.\nNabavkom kombi vozila, pacijentima koji iz BPK-a dolaze na dijalizu u Klinički centar Sarajevo, bit će olakšano putovanje do Sarajeva i nazad.\nPomoć u nabavci kombi vozila, pored vlade Bosansko-podrinjskog kantona Goražde i Kantona Sarajevo, pomogle su sarajevske općine Novi Grad, Centar, Stari Grad i Ilidža.\nU ime Vlade Bosansko-podrinjskog kantona Goražde prisutnim zvanicama obratio se premijer Emir Oković, koji je iskazao zahvalnost na podršci Kantonu Sarajevo i pomenutim sarajevskim općinama. On je ovom prilikom istakao da je nabavka vozila samo jedan korak u rješavanju ovog dugogodišnjeg problema s kojim se susreću dijalizni pacijenti s prostora BPK-a, te da će se u narednom periodu uložiti dodatni napori za dugoročno rješavanje ovog pitanja kroz otvaranje dijaliznog centra u Goraždu.\nPrisutnim zvanicama obratila se i pomoćnica ministrice zdravstva Kantona Sarajevo Alma Kadić. Ona je izrazila zadovoljstvo zbog učešća Kantona Sarajevo u realizaciji nabavke pomenutog vozila.\nDirektor Kantonalne bolnice Goražde Fuad Rovčanin također se zahvalio svima koji su učestvovali u nabavci vozila koje će isključivo biti korišteno za prijevoz pacijenata s prostora BPK-a Goražde na hemodijalizu u Sarajevo.


Tajland: Lejdibojz kultura\nNa Tajlandu je termin lejdiboj nadimak za transrodne žene, a to je populacija koja se često sreće sa netolerancijom i predrasudama. Njihovo mesto u društvu istraživao je fotograf Supakorn Srisakul, u svojoj seriji fotografija naslovljenoj Ljubavnica, gde je beležio svakodnevicu svoje devojke i još četiri lejdibojza.\nBBC2 naručio prvi trans sitkom u Velikoj Britaniji\nU središtu nove serije Boy Meets Girl 26-godišnji je Leo koji i nema baš puno sreće u životu, te u tom trenutku upoznaje 40-godišnju Judy, koju Broadcast magazin opisuje "iznenađujućom i čarobnom".\navg 21 2014\nKako da Olakšate Život Trans Osobama: 7 Jednostavnih Načina\nIma jedna smešna stvar koja se desi svaki put kada pokušate nekom da objasnite upotrebu rodno neutralnih zamenica. Oči im se zacakle i obično izgovore sledeće, „Vidi, zar ne misliš da je to previše? Mislim, zar stvarno očekuješ da ljudi nauče sve to?“ Čak iako nemate trans osobe u svom životu (verovatno ih imate, ali ne znate), evo nekih stvari na koje možete da obratite pažnju kako bi svet postao samo malo prijateljskije nastrojen prema osobama koje su rodno različite.\nO evrovizijskoj pobedi jedne drag kraljice, različitosti, manjinskim grupama i njihovim pravima\nO problemima s kojima se transrodne i transpolne osobe suočavaju govorili su Gordana Mitrović iz udruženja "Hestija" i Kristian Ranđelović, koordinator Centra za promociju ljudskih prava Gejten-LGBT u emisiji DA MOŽDA NE, autorke i voditeljke Olivere Kovačević


Godišnjica genocida u Srebrenici | PCNEN\nObjavljeno: 11.07.2019, 11:33\nDanas se navršavaju 24 godine od ulaska snaga Vojske Republike Srpske (VRS) u Srebrenicu, muslimansku (bošnjačku) enklavu u istočnoj Bosni i Hercegovini koja je formalno bila pod zaštitom UN i u kojoj je, potom, izvršen genocid nad stanovništvom. Međunarodni sud pravde u Hagu donio je 2007. presudu kojom masakr u Srebrenici kvalifikuje kao čin genocida. Rezolucije o Srebrenici kojima se potvrđuje ta presuda donijeli su parlamenti zemalja EU, Kanada, SAD i Australija. Odlukom Evropskog parlamenta iz januara 2009. godine, 11. jul je proglašen Danom sjećanja na genocid u Srebrenici. U znak sjećanja na ubijene Bošnjake, u Potočarima kod Srebrenice izgrađen je Memorijalni centar koji je zvanično otvorio bivši predsjednik SAD Bil Klinton 20. septembra 2003. godine. Na današnjoj komemoraciji u Potočarima biće organizovana dženaza za 33 žrtve genocida čiji će posmrtni ostaci biti pokopani pored 6.610 već ukopanih žrtava. Napad na Srebrenicu počeo je 6. jula 1995. i završio se pet dana kasnije ulaskom VRS pod komandom generala Ratka Mladića u grad. Mladić je tada televiziji sa Pala izjavio da se nalazi u „srpskoj Srebrenici“, da grad „predaje srpskom narodu“ i da je „došlo vrijeme za osvetu Turcima“ na tom prostoru. Holandski bataljon UN bio je stacioniran u enklavi u vrijeme napada srpskih snaga, ali su lako naoružani holandski vojnici, koji su bili pod vatrom i nisu imali podršku iz vazduha, bili prinuđeni da napuste enklavu i prepuste je snagama bosanskih Srba, podsjeća Beta. Prema optužnicama Haškog tribunala, vojnici pod komandom generala Mladića do 19. jula su organizovano i sistematski ubili oko 8.000 muslimanskih muškaraca i dječaka. Oko 30.000 žena i djece deportovano je za dva dana. Za genocid u Srebrenici su između ostalih optužene vođe bosanskih Srba, tadašnji predsjednik Republike Srpske Radovan Karadžić i general Mladić. Obojica su kažnjeni doživotnim zatvorom, Karadžić pravosnažnom presudom izrečenom u martu 2019. godine, a Mladić prvostepenom iz novembra 2017. godine, na koju su i odbrana i tužilaštvo uložili žalbe.\nDanas se navršavaju 24 godine od ulaska snaga Vojske Republike Srpske (VRS) u Srebrenicu, muslimansku (bošnjačku) enklavu u istočnoj Bosni i Hercegovini koja je formalno bila pod zaštitom UN i u kojoj je, potom, izvršen genocid nad stanovništvom.\nMeđunarodni sud pravde u Hagu donio je 2007. presudu kojom masakr u Srebrenici kvalifikuje kao čin genocida. Rezolucije o Srebrenici kojima se potvrđuje ta presuda donijeli su parlamenti zemalja EU, Kanada, SAD i Australija. Odlukom Evropskog parlamenta iz januara 2009. godine, 11. jul je proglašen Danom sjećanja na genocid u Srebrenici.\nNapad na Srebrenicu počeo je 6. jula 1995. i završio se pet dana kasnije ulaskom VRS pod komandom generala Ratka Mladića u grad. Mladić je tada televiziji sa Pala izjavio da se nalazi u „srpskoj Srebrenici“, da grad „predaje srpskom narodu“ i da je „došlo vrijeme za osvetu Turcima“ na tom prostoru.\nHolandski bataljon UN bio je stacioniran u enklavi u vrijeme napada srpskih snaga, ali su lako naoružani holandski vojnici, koji su bili pod vatrom i nisu imali podršku iz vazduha, bili prinuđeni da napuste enklavu i prepuste je snagama bosanskih Srba, podsjeća Beta.\nZa genocid u Srebrenici su između ostalih optužene vođe bosanskih Srba, tadašnji predsjednik Republike Srpske Radovan Karadžić i general Mladić. Obojica su kažnjeni doživotnim zatvorom, Karadžić pravosnažnom presudom izrečenom u martu 2019. godine, a Mladić prvostepenom iz novembra 2017. godine, na koju su i odbrana i tužilaštvo uložili žalbe.\nBeograd domaćin EuroPrajda 2022.


Turska se sprema da nastavi kupovinu ruskog oružja uprkos primedbama SAD\nIzvor: VOA, 17.Maj.2021, 21:45\nTurska preti da će nastaviti sa kupovinom oružja iz Rusije uprkos upozorenjima Vašingtona. Dok SAD pojačavaju pritisak na Ankaru da odustane od kupovine ruskog protivraketnog odbrambenog sistema S-400, turski ministar odbrane Hulusi Akar je ovog meseca odbacio američke primedbe. "To nije ofanzivni sistem", rekao je Akar i dodao da sistem ne predstavlja pretnju za bilo koga, na bilo koji način, tamo gde je raposređen. "On nije rizik, pretnja ili opasnost po druge", naglasio je turski zvaničnik. Vašington navodi da najsavremeniji radari na projektilima S-400 predstavljaju pretnju odbrambenim sistemima NATO-a i pozvao na njihovo uklanjanje. Međutim, iz Ankare je saopšteno da se razmišlja o kupovini nove količine ruskih projektila. Jedan izvor blizak vladi kaže da je Turska već postigla dogovor sa Moskvom. Američki državni sekretar Entoni Blinken u aprilu je upozorio Tursku da bi mogle da joj se uvedu sankcije ako kupi drugo ruskog oružje, uključujući i dodatne raketne sisteme S-400. Zbog zabrinutosti povodom sistema S-400, Vašington je sprečio Tursku da modernizuje svoju staru vojnu avijaciju američkim avionima F-35. Međutim, savetnik turskog predsednika Mesut Ćasin upozorio je da Vašington time samo primorava Tursku da još više produbi vojne veze sa Rusijom. "Potrebno nam je 200 borbenih aviona. To je realnost, ali nam SAD ne daju borbene avione. Tako da vi (Sjedinjene Države) vršite pritisak na Tursku da kupuje ruske avione, mi ne želimo da ih kupujemo", rekao je Ćasin i dodao: "Ali ako nam SAD ne daju borbene avione, možemo da kupujemo ruske, jer su nam ti avioni potrebni". Analitičari predviđaju da Ankara neće kupovati novo rusko oružje pre planiranog susreta predsednika Turske i SAD na marginama NATO samita u junu. Ilham Uzgel, analitičar međunarodnih odnosa koji piše za portal Duvar njuz izjavio je da su američko-turski odnosi talac kupovine oružja od Rusije. "Ona tu stoji kao kamen spoticanja i sumnjam da mogu nešto da urade", ocenio je Uzgel. "To je preduslov koji su SAD zadale Turskoj i nisam nikada do sada video da je Turska do te mere saterana u ćošak". Šef turske diplomatije Mevlut Čavušoglu kaže da Vašington treba da prevaziđe svoje primedbe, i odlučan je da Turska neće odustati od kupovine ruskih odbrambenih sistema. Međutim, neki analitičari predviđaju da bi Ankara ipak mogla da bude spremna na dogovor ukoliko Vašington ponudi određene ustupke.\nB92: Nastavljaju kupovinu ruskog oružja uprkos pritisku Amerike\nSAMO VI PRETITE, MI NASTAVLJAMO DA KUPUJEMO: Turska se sprema da nastavi kupovinu ruskog oružja uprkos upozorenjima SAD\nIzvor: Kurir, 18.Maj.2021, 08:02\nTurska preti da će nastaviti sa kupovinom oružja iz Rusije uprkos upozorenjima Vašingtona.\nTurska preti da će nastaviti sa kupovinom oružja iz Rusije uprkos upozorenjima Vašingtona. Dok SAD pojačavaju pritisak na Ankaru da odustane od kupovine ruskog protivraketnog odbrambenog sistema S-400, turski ministar odbrane Hulusi Akar je ovog meseca odbacio američke primedbe. "To nije ofanzivni...


Izetbegović: Region ima kapacitet i kreativni potencijal - informativa.ba\nVijesti BiH Izetbegović: Region ima kapacitet i kreativni potencijal\nIzetbegović: Region ima kapacitet i kreativni potencijal\nTokom predsjedničkog panela u okviru Samita 100 jasno se osjetila nova svijest o mogućnostima država u regionu, svijest o njegovom kapacitetu i kreativnom potencijalu - izjavio je večeras predsjedavajući Predsjedništva BiH Bakir Izetbegović.\nNaglasio je da zajedničkom akcijom politike i biznisa stvari u regionu mogu i moraju da krenu nabolje.\n- Večeras ovdje nije nedostajalo evropskog entuzijazma, svi zajedno potvrdili smo spremnost da čvrsto idemo ka EU, ka članstvu u NATO, da svakodnevno popravljajući zakone stvaramo bolje uslove za živote naših građana - istakao je Izetbegović.\nGovoreći o zaključcima ovog skupa naveo je da se mogu odnositi na međusobno povezivanje, ubrzano rješavanje problema, sveukupnu dinamizaciju procesa, brži protok roba, izgradnju infrastrukture, veći pritisak biznisa na politiku s ciljem napretka i drugo.\n- Treba da nastavimo da idemo u tom smjeru i da dodamo gas. Smatram da će i ovaj samit i sutrašnji sastanak Brdo-Brioni procesa ostvariti dobre i ozbiljne rezultate - naveo je Izetbegović.\nUčesnici Brdo-Brioni procesa, u okviru predsjedničkog panela "Dogovor za novo doba", prisustvovali su večeras u Sarajevu Samitu 100 biznis lidera jugoistočne Evrope čiji je pokrovitelj Predsjedništvo BiH.


Vlada Republike Srpske je u vrijeme pandemije uzrokovane korona virusom preduzela neke od najkvalitetnijih direktnih mjera pomoći poslovnoj zajednici u RS, na kojim joj mogu pozavidjeti gotovo sve zemlje regiona i mnogo moćnije ekonomije od naše, a koje su dovele do toga da bude sačuvano na hiljade radnih mjesta u Srpskoj.\nNaime,Vlada RS na čelu sa premijerom Radovanom Viškovićem pokazala je izuzetnu odlučnost i osjećaj za probleme u kojima se našla domaća privreda zbog pandemije, te je pravovremeno povukla konkretne poteze sa ciljem da poslovna zajednica što lakše prevaziđe krizu u kojoj se našla. Pored toga, Vlada RS je pokazala i da raspolaže sa dovoljno sredstava koja su pored privrednika otišla i direktno na račune radnika koji nisu radili u aprilu.\nTako je odlukama Vlade RS, odnosno Republičkog štaba za vanredne situacije privredi prolongiran rok za podnošenje godišnjih poreskih prijava, pomjereni su i rokovi za plaćanje poreskih obaveza iz prošle godine, omogućeno plaćanje tih obaveza u ratama, onemogućeno raskidanje reprograma poreskih obaveza i mnoge druge mjere.\nMeđutim, ono što Republiku Srpsku i njenu Vladu razlikuje od drugih je i jedna vrsta direktne novčane pomoći poslovnoj zajednici i njenim radnicima, pa je tako Vlada RS na sebe preuzela obavezu da za sve poslovne subjekte koji nisu radili u martu, aprilu i maju uplati minimalnu platu i doprinose za april, poreze i doprinose za mart i isto i za maj. Tom mjerom Vlada RS je direktno pomogla desetine hiljada radnika u firmama koje nisu radile zbog pandemije uzrokovane korona virusom. Već je završena obrada i isplaćena su sredstva za mart, dok je u toku isplata aprilskih minimalaca i uplata pripadajućih doprinosa na čemu su angažovane stotine službenika, a Poreska uprava RS radi najveći dio posla zbog čega njeni radnici rade i u dvije smjene i u dane vikenda, sve kako bi radnici u ugostiteljstvu i drugim sektorima pogođenim krizom što prije dobili plate na soje tekuće račune. Do sada su te plate isplaćene za oko 24.000 radnika u Srpskoj, iako je rok za predaju tih zahtjeva tek 10. juni. Time je Vlada RS pokazala da je odlučna i da ima već obezbjeđena sredstva za ove namjene, a Poreska uprava pokazuje da raspolaže kapacitetima da cijeli taj posao iznese i prije zacrtanih rokova, pa je već nekoliko puta pozivala poreske obveznike da podnose zahtjeve što prije, kako bi novac što prije bio na računima radnika.\nI pored toga što je suočena sa smanjenom naplatom javnih prihoda, odnosno slabim punjenjem budžeta, Vlada RS redovno isplaćuje i plate javnom sektoru, ali i penzije i druge redovne naknade poput boračkih dodataka, subvencija i drugih vidova podrške svom stanovništvu. Takođe, neće doći ni do smanjenja plata u javnom sektoru. Ono što je poseban uspjeh ovih mjera Vlade RS je činjenica da RS procentualno u regionu ima najmanji broj radnika koji su zbog krize uzrokovane korona virusom dobili otkaz, odnosno bili otpušteni.\nRadovan Višković, predsjednik Vlade RS, rekao je da i pored postojećih zahtjeva za smanjenje plata u javnom sektoru, Vlada RS u ovom momentu ne razmišlja o tome.\n“Smanjenje plata znači smanjenje javne potrošnje. Nije nam to cilj. Naš je cilj da povećamo javnu potrošnju i da time doprinesemo oporavku naše privrede”, rekao je Višković i ovim još jednom pokazao da je Vlada RS spremna da odgovori svakom izazovu i da ima osjećaja za svoje stanovništvo i radnike i u javnom i u privatnom sektoru.\nSaša Trivić, predsjednik Unije udruženja poslodavaca Republike Srpske, rekao je da su ove mjere Vlade RS znatno pomogle privredi Srpske s obzirom na to da je primjetno da gotovo i da nije bilo otpuštanja radnika. Trivić je istakao da je s jedne strane to bilo motivaciono za poslodavce, a s druge je na neki način to bila i finansijska pomoć.\nGoran Maričić, direktor Poreske uprave RS, rekao je da je ova institucija do sada obradila sve ispravno podnesene zahtjeve za isplatu najniže plateza april i pripadajućih doprinosa i pozvao poreske obveznike koji ostvaruju to pravo da što prije podnesu te zahtjeve ističući da radnici Poreske uprave RS rade u dvije smjene i vikendom kako bi što prije završili taj posao, a sredstva bila na računima onih radnika koji nisu radili u aprilu zbog pandemije korona virusa.


Građani smatraju da pravosudni sistem ne garantuje jednakost, a da su mediji pristrasni – Portal Bar\nGrađani smatraju da pravosudni sistem ne garantuje jednakost, a da su mediji pristrasni\nOna je napomenula i da nešto više od polovine ispitanika nije nikada imalo iskustvo sa sudstvom, tužilaštvom, izvršiteljima, notarima ili advokatima, a oni koji su to iskustvo imali uglavnom nijesu zadovoljni efikasnošću i profesionalizmom tog sistema. „Kada je u pitanju poštovanje sudskih odluka, većina građana (60%) smatra da se sudske odluke poštuju, izuzev u slučajevima kada se te odluke odnose na određene institucije i moćne pojedince. Takođe, 15% smatra da se sudske odluke poštuju samo od strane građana, 9% da se poštuju uvijek, dok 12% građana ocjenjuje da se sudske odluke uopšte ne poštuju“, kazala je ona.\nMaja Marinović, saradnica na programima u CGO-u, kroz osvrt na dio o borbi protiv korupcije, navela je da “polovina građana smatra da se korupcija još uvijek u potpunosti ili uglavnom toleriše u Crnoj Gori“, a da se „kao najkoruptivniji sektori izdvajaju zdravstvo, politika, sudstvo, državne institucije, dok se kao najmanji koruptivni percipiraju privatni sektor, obrazovanje i nevladine organizacije“. Ona je ukazala i da „građani Crne Gore u antikoruptivnim praksama imaju najviše povjerenja u nevladine organizacije, a slijedi policija i tek na trećem mjestu Agencija za sprječavanje korupcije (ASK). Zabrinajvajuće je i da petina građana nema povjerenja ni u jednu antikoruptivnu instituciju“. Ona je dalje pojasnila da “skoro dvije trećine građana smatra da ASK ne odlučuje nepristrasno u slučajevima svih javnih funkcionera, a na to se nadovezuje i podatak da u tačnost izvještaja o imovini i prihodima javnih funkcionera, koji se podnosi ASK-u, ne vjeruje 86% građana”.\nMiloš Vukanović, savjetnik u CGO-u, predstavio je nalaze istraživanja u oblasti ljudskih prava. „U pogledu poštovanja ljudskih prava, čak 45% građana smatra da se ona ne poštuju, a tek četvrtina dijeli suprotno uvjerenje. Diskriminacija je i dalje široko rasprostranjena i takav stav dijeli 85% ispitanika“, kazao je Vukanović. Nalazi upućuju da je javnost izrazito podijeljena po pitanju zaštite prava manjina, pa polovina građana (48%) smatra da su prava nacionalnih manjina, LGBT osoba, osoba sa invaliditetom, Roma i drugih manjina zaštićena, dok gotovo jednak broj građana (46%) smatra suprotno. „Uslovi za slobodne i fer izbore u Crnoj Gori ne postoje po ocjeni većine građana Crne Gore. Tog je stava 54% građana, dok značajno manje (39%) misli suprotno“, naveo je on.\nU ocjeni medija, više od polovine građana je stava da mediji nijesu profesionalni i nezavisni. „Javnost u Crnoj Gori medije doživljava kao instrumente političkih partija i smatraju da rade za njihove interese. Ovakvo mišljenje zastupa 57% ispitanika, dok 20% smatra da se najviše vode interesima vlasnika, a tek 7% smatra da su mediji u Crnoj Gori prvenstveno u službi samih građana. Glavne zamjerke na rad medija se odnose na pristrasnost (47%), dok slijede površnost (16%), loš kvalitet rada (13%), senzacionalizam (6%)“, kazala je Maja Marinović.\nMiloš Vukanović je predstavio i dio nalaza oko očekivanja građana i stanja u društvu, kao i stavova prema i spoljnoj politici. „Građani smatraju da bi prioriteti nove Vlade morali biti smanjivanje nezapošljenosti, unaprijeđenje životnog standarda i borba protiv korupcije i kriminala. Dodatno, većina građana smatra da praksa partijskog zapošljavanja nije prestala dolaskom nove vlasti“, podvukao je on.


BitefArtCafe slavi SEDAMNAESTI rođendan | Gde i Kad\nNajave 07.11.2018 0 shares 0 komentara\nBeograd je poznat po izuzetnoj ponudi noćnog provoda, novi klubovi se otvaraju svake sezone, određeni delovi grada preuzimaju status centra klabinga na određeno vreme, i u toj raznolikoj areni je veoma teško opstati duži niz godina i zadržati svoju vernu publiku. Uprkos bogatoj klupskoj sceni, Bitefartcafe već sedamanaest godina održava status najboljeg kluba sa živom muzikom u Beogradu. Ovaj klub nastao je u zgradi Bitef Teatra, gde je radio skoro deceniju i po, gde je i poneo ovu titulu. Novi BitefArtCafe se od 2014. godine nalazi na novoj lokaciji na adresi Mitropolita Petra 8, i to je jedini klupski prostor potpuno prilagođen živim svirkama i koncertima u Beogradu. Enterijer ovog jedinstvenog kluba u Beogradu, napravljen je po uzoru na njujorške klubove sa živom svirkom. Atmosferi u klubu, koja se svojom opuštenošću razlikuje od sličnih klubova u Beogradu, doprinosi profesionalno ozvučenje, rasveta, velika bina, opuštena ekipa i puno prostora za ples. Zato je Bitefartcafe klub nezaobilazno mesto u Beogradu za ljubitelje kvalitetne žive svirke i najboljeg provoda, koji je veoma brzo zadobio poverenje svoje stare i\nSve informacije o programu možete pronaći na sajtu www.bitefartcafe.rs, kao i na njihovim društvenim mrežama. A ukoliko planirate da se pridružite rođendanskom slavlju, rezervište svoje mesto na vreme.


Tribunal generala Mladića osudio na doživotni zatvor zbog genocida u Srebrenici i zločina u BiH\n► Tribunal generala Mladića osudio na doživotni zatvor zbog genocida u\n22.11.2017 | 12:17h ► 14:00h Hag\nFoto: Beta, AP / Peter Dejong\nHaški tribunal danas je nepravosnažno osudio bivšeg komandanta Vojske Republike Srpske (VRS) generala Ratka Mladića na doživotnu zatvorsku kaznu zbog genocida u Srebrenici i zločina protiv čovečnosti nad Muslimanima i Hrvatima tokom rata u BiH.\nGeneral Mladić (75) proglašen je krivim za genocid nad "nekoliko hiljada" Muslimana iz Srebrenice progon Muslimana i Hrvata širom BiH terorisanje stanovništva Sarajeva granatiranjem i snajperisanjem i uzimanje za taoce "plavih šlemova" UN, 1992-95.\nPo preostalih 10 tačaka optužnice Mladić je proglašen krivim. Osuđen je za genocid u Srebrenici, kao i za zločine protiv čovečnosti u 15 bosanskih opština: progon, istrebljenje, ubistva, deportacije i prisilno premeštanje. Tribunal je utvrdio Mladićevu krivicu i po četiri tačke optužnice za kršenje zakona i običaja rata: ubistva, teror, nezakonite napade na civile i uzimanje talaca.\nTi zločini, po presudi čiji je sažetak pročitao predsedavajući sudija Alfons Ori (Alphons Orie), počinjeni su u okviru sveobuhvatnog udruženog zločinačkog poduhvata čiji je cilj bilo "nasilno i trajno uklanjanje bosanskih Muslimana i Hrvata sa teritorije BiH na koje su Srbi polagali pravo".\nKao protagonisti tog zločinačkog udruženja, presudom su, pored Mladića, označeni i Radovan Karadžić, Momčilo Krajišnik, Biljana Plavšić, Nikola Koljević i drugi.\nTribunal je presudom utvrdio da je general Mladić "delio i sprovodio" tu "zločinačku nameru". Kao komandant VRS, Mladić je dao "značajan doprinos" ostvarenju zločinačkog poduhvata, koji je obuhvatao i uže zločinačke poduhvate u Sarajevu, Srebrenici i u vezi talaca Unprofora.\n"Radnje optuženog u toj meri su doprinele zločinima da oni bez njih ne bi bili počinjeni na taj način", rekao je sudija Ori.\nNa prvostepenu presudu, general Mladić ima pravo da uloži žalbu.\nMladić nije u sudnici dočekao izricanje kazne, pošto ga je raspravno veće, sredinom zasedanja, udaljilo zato što se nije povinovao nalogu sudije Orija da sedne i ne govori glasno.\nIako je mikrofon bio isključen, iz sudnice su se čule Mladićeve reči: "laž" i "uzbuđen".\nPrethodno je bila neophodna polučasovna pauza zbog toga što je Mladić imao povišen krvni pritisak.\nProglašavajući generala Mladića krivim za genocid u Srebrenici, Tribunal je presudom utvrdio da je Mladić imao "genocidnu nameru" da "uništi bosanske Muslimane u Srebrenici kao značajan deo zaštićene grupe".\nSnage VRS i MUP RS, pod Mladićevom komandom, počinile su, po presudi, genocid u okviru udruženog zločinačkog poduhvata čiji je cilj bilo "eliminisanje Muslimana iz Srebrenice ubijanjem vojno sposobnih muškaraca i prisilnim premeštanjem žena dece i staraca".\nDokaz za Mladićevu "genocidnu nameru", po presudi, bila je njegova poruka srebreničkim Muslimanima, dan posle pada enklave 11. jula 1995, da "mogu opstati ili nestati".\nKako je rekao sudija Ori, Mladić je više puta izjavljivao da je "došlo vreme za osvetu Turcima", kao i da bi "Turaka davno nestalo" da ih ne čuva međunarodna zajednica.\nMladić je, pored toga, napadom na Srebrenicu rukovodio na terenu, lažno obećavajući zarobljenim Muslimanima da će ići u razmenu, neposredno pre nego što su bili upućeni na stratišta.\nPrema presudi, srpske snage su od 12. do 17. jula 1995. "sistematski pobile nekoliko hiljada muslimanskih muškaraca i dečaka" na "raznim mestima pogubljenja u opštinama Srebrenica, Zvornik i Bratunac".\nKao primere masovnih streljanja zarobljenih Muslimana, sudija Ori je naveo da je, 13. jula 1995, oko 1.000 zarobljenika pogubljeno u selu Kravica kod Bratunca.\nTri dana kasnije, na vojnoj farmi Branjevo, VRS je ubila "između 1.000 i 1.200" Muslimana. Istog dana, 16. jula 1995, oko 500 zarobljenih je ubijeno u Domu kulture u obližnjem selu Pilica.\nPosle zauzimanja Srebrenice, 11. jula 1995, VRS je iz enklave prisilno premestila oko 25.000 civila, većinom žena, dece i staraca, utvrđeno je presudom.\nKao dokaz zločinačke namere u Srebrenici, Tribunal je naveo da je Mladić sproveo Direktivu 7 kojom je predsednik RS Radovan Karadžić naložio da VRS u Srebrenici "stvori nepodnošljive uslove potpune nesigurnosti, bez nade u dalji opstanak i život stanovništva".\nPresudom je utvrđeno i da su snage bosanskih Srba, predvođene VRS pod Mladićevom komandom, sprovele kampanju progona nesrpskog stanovništva iz 15 bosanskih opština, koja je uključivala ubistva, istrebljenje, deportacije i prisilno premeštanje.\nTa "nemilosrdna sila" je, s proleća 1992, napadala Muslimane i Hrvate u naseljima širom BiH, počinivši, pritom, i "masovna pogubljenja". Neke žrtve umrle su od batina.\nSnage napadača "pokazale su, pritom, malo ili nimalo poštovanja za ljudsko dostojanstvo", rekao je sudija Ori.\nOd maja 1992. do 1995., general Mladić je, po presudi, rukovodio VRS i MUP RS, "izdavao neposredna naređenja" i "učestvovao u operacijama". Uspostavio je i "centralizovan sistem širenja propagande" protiv nesrba, a davao je i "obmanjujuće izjave o zločinima".\nKao primer zločina, sudija Ori naveo je ubistvo najmanje 24 Muslimana u selu Vrhpolje, 31. maja 1992.\nOpisao je i kako su se 24 zarobljena muslimanska muškarca ugušila u kamionu kojim su ih srpski vojnici iz Sanskog Mosta, krajem jula 1992, prebacivali u logor Manjača kod Banjaluke. Ostali zarobljenici "pili su sopstveni urin" da bi preživeli, utvrđeno je presudom.\nSudija Ori citirao je reči komandanta logora Božidara Popovića o umrlim zarobljenicima: "Vratite govna natrag, nama mrtvi ne trebaju".\nU logoru Keraterm kod Prijedora, po presudi, srpski stražari i vojnici ubili su ođednom, u leto 1992, "između 190 i 220 zatočenika".\nU tom i drugim logorima vladali su neljudski uslovi, nije bilo dovoljno hrane, zarobljenici su bili prebijani, "primoravani da jedan drugog siluju" i podvrgavani seksualnom nasilju.\nMuslimanske žene, od kojih je jedna imala 12 godina, srpski vojnici su višestruko silovali u "Karamanovoj kući" u Foči. Jedna od njih posvedočila je da je, jednom prilikom, srela generala Mladića koji ju je pitao: "Da li ti je bolje ovde nego u Alijinoj državi".\nTe reči sudije Orija, general Mladić je u sudnici propratio odrečnim klimanjem glave.\nOsvrćući se na tačku optužnice po kojoj je progon u šest opština imao razmere genocida nad nesrpskim stanovništvom, sudija Ori je rekao da je raspravno veće – većinom glasova, uz njegovo protivljenje – utvrdilo da su srpske snage imale "genocidnu nameru" da Muslimane i Hrvate unište kao etničku grupu.\nIako je "veliki broj Muslimana i Hrvata ubijen ili su im nanete teške povrede", veće je, međutim, zaključilo da oni nisu činili "značajan deo" tih etničkih grupa u opštinama, te da, stoga, nije ispunjen taj uslov za krivično delo genocida.\nGeneral Mladić stoga je oslobođen optužbe za genocid u šest opština.\nPresudom je utvrđeno da je VRS "namerno gađala civilno stanovništvo" u Sarajevu artiljerijom i snajperima, 1992-95. pri čemu su "stotine građana ubijene, a hiljade ranjene" dok su obavljale svakodnevne poslove, kazao je sudija Ori.\nI tom zločinačkom udruženju, čiji je cilj bilo "širenje terora" među civilima u Sarajevu, general Mladić dao je "značajan doprinos", zajedno sa drugim članovima predvođenim Karadžićem.\nMladić je, po presudi, "lično rukovodio granatiranjem Sarajeva, 28. maja 1992, birajući ciljeve i preusmeravajući vatru na područja sa malo Srba".\nTaj nalaz odnosi se na presretnuto naređenje kojim je general Mladić naložio otvaranje vatre na Sarajevo uz komentar:"Da im pamet razvučemo njihovu, da ne mogu da spavaju"\nPo presudi, komandant VRS je direktno naredio i bombardovanje Sarajeva u proleće 1995, a naređivao je i obustavu isporuka vode i struje gradu.\nKao primer počinjenih zločina, sudija Ori naveo je da je VRS, 18. novembra 1994, jednim snajperskim metkom ranila Dženanu Sokolović i usmrtila njenog sedmogodišnjeg sina Nermina Divovića. Metak koji je pogodio dečaka u glavu prethodno je, kako je opisao sudija Ori, "prošao kroz stomak" njegove majke.\nPo presudi, VRS je ispalila minobacačku granatu koja je, 5. februara 1994, na sarajevskoj pijaci Markale ubila 68 ljudi, a ranila više od 140 građana. "Skoro svi su bili civili, a mnogi žene, deca i starci", rekao je sudija Ori.\nVojska pod komandom generala Mladića je za napade na Sarajevo koristila i "izuzetno neprecizne" modifikovane avio-bombe, što je dokaz za "neselektivne napade na civile".\n"Namera počinilaca iz VRS bila je da gađaju civile i neselektivno granatiraju grad", konstatovao je sudija Ori.\nTribunal je generala Mladića proglasio krivim i za uzimanje oko 200 pripadnika Unprofora za taoce, u leto 1995.\n"Plavim šlemovima" su pripadnici VRS pretili, a neke su vezali u blizini strateških objekata u nameri da zaustave vazdušne napade NATO.\nPo presudi, počinioci su znali da vojnici Unprofora nisu učestvovali u borbama i da su uživali zaštitu. I to što su svi "plavi šlemovi" oslobođeni naređenjem generala Mladića, Tribunal je uzeo kao dokaz njegovog značajnog doprinosa tom udruženom zločinačkom poduhvatu.\nGeneral Mladić je prvi deo sažetka presude u sudnici saslušao mirno, u crnom odelu, beloj košulji i crvenoj kravati, okrenut licem od sudskog veća ka galeriji s publikom.\nNa otprilike polovini zasedanja, Mladić je, preko branilaca, zatražio da bude pušten u toalet, a pauza koju je dao sudija Ori potrajala je pola sata.\nKada je zasedanje nastavljeno, branilac Dragan Ivetić upozorio je da je Mladiću u pauzi tri puta izmeren visok krvni pritisak i zatražio da izricanje presude bude prekinuto ili da kazna bude izrečena odmah, bez daljeg obrazloženja.\nSudija Ori taj je zahtev odbio, rekavši da, kako su veće obavestili lekari, nema zdravstvenih razloga za to.\nGeneral Mladić je, potom, ustao u nameri da se konsultuje sa braniocima, ali je počeo glasno da govori i gestikulira.\nVeće je, potom, odlučilo da ga udalji iz sudnice. Optuženi je izricanje presude, po rečima sudije Orija, mogao da prati preko ekrana iz susedne prostorije.\nMladić je u pritvoru tribunala od 2011.\nFoto: Beta, AP / Enric Marti\nPrvostepenu presudu generalu Mladiću izreklo je raspravno veće u kojem su, pored predsedavajućeg Orija, bili još sudije Bakone Moloto iz Južne Afrike i Kristof Flige (Ćristoph Flugge) iz Nemačke.\nautor: AP, VV\tizvor: Beta / Radoša Milutinović\nvojska republike srpske /


Omladinci Zvezde u Minhenu počinju Ligu šampiona - BIGportal.ba\nSeptembar 18, 2019 Septembar 18, 2019 03\nJuniori Crvene zvezde će u sredu od 16.00 časova gostovati ekipi mihenskog Bajerna u prvom kolu omladinske Lige šampiona.\nZvezdini fudbaleri, rođeni 2001. i 2002. godine, nalaze se u grupi u kojoj su još njihovi vršnjaci iz Olimpijakosa i Totenhema.\nNakon ubedljive pobede protiv niškog Radničkog (5:0) u okviru Omladinske lige Srbije, izabranike Slavoljuba Đorđevića čeka prvi u nizu evropskih izazova ove jeseni.\n“Bajern je jedan od najvećih klubova u Evropi i utakmica sa njima će biti veliki izazov, ali i ogromno iskustvo za nas. Analizirali smo ih pažljivo, gledali smo im utakmice i znamo odakle preti najveća opasnost. Poznajemo svakog igrača Bajerna i utisak je da su prodorni po krilima, kao i da imaju štopere koji su opasni posle prekida. Ipak, mi smo Crvena zvezda i uvek imamo najviše ciljeve, a tako će biti i u Minhenu. Idemo da odigramo dobru utakmicu i nadam se pozitivnom rezultatu”, rekao je Đorđević.\nTrener omladinaca crveno-belih neće moći da računa na Burmaza koji je ostao u Beogradu, dok je Babić krenuo sa ekipom, ali je pod upitnikom za susret u Minhenu.\n“Imamo problem sa napadačima jer su Burmaz i Babić povređeni, a tu je i pravilo po kom igrači rođeni 2000. godine moraju da provedu barem dve godine u Omladinskoj školi da bi mogli da igraju evropske utakmice, tako da nemam na raspolaganju sve igrače koje treniram. Za susret sa Bajernom smo prekomandovali Ćopića i Bačanina koji su rođeni 2003. godine, kao i Radojevića i Lazetića koji su po uzrastu mlađi kadeti. Međutim, zadovoljan sam igračima kojima raspolažem, verujem da će dati sve od sebe i željno iščekujemo sutrašnju utakmicu”, podvukao je Đorđević.\nNa spisku putnika za susret sa Bajernom iz Minhena našli su se: Andrija Katić, Marko Ćopić, Stefan Mitrović, Mirko Milikić, Nikola Savić, Aleksandar Lukić, David Pisar, Uroš Blagojević, Viktor Radojević, Aleksa Matić, Aleksandar Ilić, Martin Novaković, Petar Piplica, Mateja Bačanin, Miloš Pantović, Andrija Radulović, Marko Dedijer, Stefan Pešović, Marko Daničić, Ilija Babić i Marko Lazetić.\nOsim Zvezdinih i omladinaca Bajerna iz Minhena, grupu B čine i juniorski timovi Olimpijakosa i Totenhema, a njihov susret je na programu u sredu od 14 časova.\nMilošević o prekidu u Novom Sadu: Neshvatljivo


Člаn 64 – Prаvа detetа Nema komentara\nOdluka o usvajanju ustavne žalbe Už-4813/2010\n6. Ocenjujući osnovanost razloga i navoda iznetih u ustavnoj žalbi sa stanovišta odredbi člana. 64. Ustava i polazeći od utvrđenih činjenica konkretnog slučaja, Ustavni sud konstatuje sledeće:\nUstav Republike Srbije postavlja kao jedan od postulata da su deca zaštićena od psihičkog, fizičkog, ekonomskog i svakog drugog iskorišćavanja ili zloupotrebljavanja. Iz odredbe člana 16. stav 2. Ustava proizilazi da su opšteprihvaćena pravila međunarodnog prava i potvrđeni međunarodni ugovori sastavni deo pravnog poretka Republike Srbije, kao i da se neposredno primenjuju. Na osnovu navedene ustavne odredbe Haška konvencija i Konvencija o pravima deteta čine sastavni deo pravnog poretka Republike Srbije. Konvencija o pravima deteta predviđa da je u svim aktivnostima koje se tiču dece, bez obzira da li ih preduzimaju javne ili privatne institucije socijalnog staranja, sudovi, administrativni organi ili zakonodavna tela, najbolji interes deteta od prvenstvenog značaja.\nOsnovni cilj Haške konvencije jeste da se obezbedi što hitniji povratak dece koja su nezakonito odvedena ili zadržana u nekoj državi ugvornici, kao i da se obezbedi da se prava na staranje i viđenje sa detetom po zakonu jedne od država ugovornica stvarno poštuju u drugoj državi ugovornici. Ovaj međunarodni instrument propisuje da se odvođenje ili zadržavanje deteta smatra nezakonitim ako predstavlja povredu prava na staranje koje je dobilo lice, institucija ili bilo koje drugo telo po zakonu države u kojoj je dete bilo stalno nastanjeno pre odvođenja ili zadržavanja. S druge strane, Haška konvencija postavlja i ograničenje ovog prava propisujući da sudski ili upravni organ države kojoj se upućuje zahtev nije dužan da naloži povratak deteta ako lice, institucija ili drugo telo koje se suprotstavljaju njegovom povratku dokaže da postoji ozbiljna opasnost da bi povratak izložio dete fizičkoj ili psihičkoj traumi ili ga na drugi način doveo u nepovoljan položaj. Drugim rečima, u postupku ostvarivanja prava na povratak nezakonito odvedene ili zadržane dece lica kome su deca poverena na staranje, obaveza je organa države kojoj se upućuje zahtev za povratak da, prvenstveno poštujući načelo najboljeg interesa deteta, ispita sve okolnosti konkretnog slučaja, tačnije navode suprotstavljene strane o postojanju ozbiljne opasnosti da bi povratak izložio dete fizičkoj ili psihičkoj traumi ili ga na drugi način doveo u nepovoljan položaj.\nS tim u vezi, Ustavni sud ukazuje da je Evropski sud za ljudska prava u presudi Neulinger i Shuruk protiv Švajcarske (od 6. jula 2010. godine, predstavka broj 41615, stav 134) zauzeo stav da se tokom primene Haške konvencije i mehanizama koji se njome pokreću prevashodno mora obratiti posebna pažnja na specijalan karakter koji ona ima kao instrument zaštite najboljeg interesa deteta.\nTakođe, Ustavni sud ukazuje i da Porodični zakon predviđa da su sudovi uvek dužni da se rukovode najboljim interesom deteta u svim sudskim postupcima u vezi sa porodičnim odnosima ako se ti postupci odnose na prava deteta, kao i da Zakon o izvršnom postupku propisuje da prilikom sprovođenja izvršenja sud posebno vodi računa o potrebi da se u najvećoj meri zaštiti interes deteta.\nPolazeći od Ustavom, međunarodnim konvencijama i zakonima proklamovane obaveze da su svi državni organi dužni da tokom postupaka koji se odnose na prava deteta štite najbolji interes deteta, Ustavni sud konstatuje da se povratak deteta, kada je u pitanju primena Haške konvencije mora odrediti shodno okolnostima svakog konktretnog slučaja. Po oceni Ustavnog suda, načelo poštovanja najboljeg interesa deteta zavisi od različitih okolnosti, a ponajviše od godina deteta, nivoa razvoja, prisustva ili odsustva roditelja u životu deteta, iskustava koje je dete imalo, kao i obaveze državnih organa da interes deteta u svakom konkretnom slučaju cene u odnosu na sve okolnosti konkretnog slučaja, pa i u odnosu na zdravstveno stanje oca dece kojem su privremenom merom dodeljena na brigu i staranje.\nOdluka o odbijanju ustavne žalbe Už-496/2008\nNavod o povredi prava deteta iz člana 64. Ustava i člana 3. Konvencije Ujedinjenih nacija o pravima deteta, podnosilac ustavne žalbe zasniva na tome da je osporenim presudama njegovom maloletnom sinu uskraćeno pravo da održava kontakt sa oba roditelja, primereno svom uzrastu i duševnoj zrelosti. Međutim, Ustavni sud nalazi da je upravo podnosilac ustavne žalbe uskraćivao svom maloletnom detetu pravo da održava kontakt sa svojom majkom, da bi nakon odlaska tužioca sa detetom na nepoznato boravište u inostranstvo, taj kontakt u potpunosti bio onemogućen. Imajući u vidu da su sudovi prilikom donošenja osporenih presuda bili rukovođeni interesom maloletnog deteta da ostvari normalne kontakte sa oba roditelja, Ustavni sud ocenjuje da nije povređeno ni pravo zajemečno članom 64. Ustava.\nOdluka o odbijanju ustavne žalbe Už-359/2008


Montaža opreme za sisteme scenskog osvetljenja i mehanike - Elektrovat\nHome » Montaža Opreme\nMontaža OpremeLuka B.2021-06-25T10:27:42+00:00\nOno što nas izdvaja od konkurencije su iskusne ekipe montera i stručni kadar, koji su na najvećim i najkompleksnijim projektima prikazali prevashodno bezbedan, pa onda kvalitetan i brz rad tokom svih montaža opreme.\nStečeno Iskustvo na preko 150 projekata garantuje pravilnu montažu, povezivanje, podešavanje i puštanje u rad elemenata i uređaja sistema scenskog osvetljenja i mehanike, kao i sinhronizovan rad i dobru saradnju sa izvođačima ostalih radova.\nPreporuke koje smo dobili od investitora najbolje govore o kvalitetu i poštovanju rokova prilikom montaže opreme za sisteme scenskog osvetljenja i mehanike u mnogim studijima i pozorišnim salama.\nIzrada projekta izvedenog stanja, atestne dokumentacije, zatim predaja investitoru kompletne tehničke dokumentacije neophodne za tehnički prijem objekta, kao i kvalitetna obuka korisnika daje nam mogućnost da svoje buduće klijente možemo u svako doba upoznati sa našim referentnim projektima i investitorima.\nGarantni period za naše radove je 24 meseca.\nNakon završetka radova obezbeđen je redovan servis naših proizvoda, i ugrađene opreme drugih proizvođača, kako u garantnom tako i u van-garantnom periodu u dužini od 10 godina.\nTokom raznih montaža opreme dokazani su naš kvalitet i garancije.


Filip Kostić sve bliži Valensiji (VIDEO)\nčetvrtak, 02 jun 2016 15:05\nŠpanski "As" iz kluba sa Mestalje dobio potvrdu da je reprezentativac Srbije nadomak potpisivanja ugovora.\nOdlazak srpskog reprezentativca Filipa Kostića iz Štutgarta je "gotova stvar" otkako je taj klub sredinom maja ispao iz Bundes lige, ostaje samo da se vidi koji klub će biti najkonkretniji.\nIsprva su na čelu trke bili Volfsburg, Sautempton i Lester, zatim su se uključili Šalke i Bajer iz Leverkuzena, a prema poslednjim informacijama, najbliža potpisivanju ugovora sa odličnim krilom je Valensija.\nIzvori španskog sportskog dnevnika "As" potvrdili su navode srpskih medija i navode da je Kostić postao prioritet "slepih miševa" kada se ispostavilo da će transfer Denisa Čeriševa iz Reala (bio na pozajmici u Valensiji) biti komplikovaniji nego što su pretpostavili.\n"As" piše da je sportski direktor Hezus Garsija Pitarh najmanje jednom ovog proleća išao u Nemačku da gleda Kostića, a da ga je njegov prvi saradnik skautirao više puta.\nŠtutgart je uoči prelaznog roka odredio cenu od 12 miliona evra, sada je ona, navodno, narasla na 15, a godišnja plata igrača iznosila bi milion i po evra.\nKostić sa reprezentacijom Srbije putuje u Monte Karlo na prijateljski meč protiv Rusije (5. juna), nakon čega se može očekivati potpisivanje ugovora.


Nutanix - Inovacije u sistemu poslovanja\nJavno stambeno preduzeće „Gradsko stambeno“ već 54 godine brine o zgradama u Beogradu. Deo je komunalnog sistema grada Beograda i bavi se održavanjem zajedničkih delova i prostorija stambenih zgrada, uređaja i instalacija koje se nalaze u sistemu održavanja, na području 10 centralnih gradskih opština (Čukarica, Novi Beograd, Palilula, Rakovica, Savski Venac, Stari grad, Voždovac, Vračar, Zemun, Zvezdara).\nU sistemu održavanja nalazi se 13.656 zgrada a održavanje se izvršava angažovanjem radnih ekipa, koje posredstvom kontakt centra i odeljenja za vanredne situacije svakodnevno uspevaju da izvrše oko 400 zadataka.\nKako kažu u ovom preduzeću, obzirom na to sa koliko se poslovnih izazova susreću svakodnevno, u obavezi su da ostanu u korak sa rastom i razvojem kako okruženja u kom rade, tako i tehničkim i tehnološkim i da svojim korisnicima obezbede najkvalitetnije usluge u najkraćem roku. Iz tog razloga, počeli su da traže načine koji bi im omogućili da brže reaguju.\nDetaljnom analizom poslovnih sistema, kao „usko grlo“ radnog učinka prepoznata je zastarela IT infrastruktura. Prvi korak koji je preduzet je upravo i otklanjanje samog uskog grla, a što se odnosi na infrastrukturu i optimizaciju svih resurse (Capex i Opex).\n„U JP Gradsko Stambeno nikad ne prestajemo sa pokušajima da unapredimo način na koji pružamo usluge građanima“, objasnio je Dimitrije Putnik, rukovodilac Službe informacionih tehnologija i kontrole kvaliteta. „Budući da održavamo stambene zgrade, od najvećeg je značaja da naše ekipe brzo stignu na mesto na koje je potrebno, jer u suprotnom to može negativno da utiče na život ljudi. I ranije smo raspolagali digitalnim sistemima koji su nam bili potrebni da postignemo taj cilj, ali zastarela oprema je počela da dovodi u pitanje naš učinak.“\nNa konkretnom slučaju je to izgledalo ovako: postojala je težnja da pozivni centar JP „Gradsko Stambeno“ bude u mogućnosti da brže obrađuje pozive, ali je ustanovljeno da se sistemi učitavaju suviše sporo. Organizacija je takođe uočila da IT tim troši previše vremena na upravljanje složenom IT infrastrukturom i obezbeđivanje podrške različitih IT dobavljača. Da bi JP „Gradsko Stambeno“ bilo u stanju da i dalje pruža građanima Beograda usluge visokog kvaliteta, doneta je odluka da je vreme za obnovu IT sistema.\nKao rezultat tih aktivnosti i zalaganja, JP „Gradsko Stambeno“ je ubrzalo proces rada: pozivni centri sada mogu da obrade više zahteva građana koristeći iste resurse, a radne ekipe se brže šalju na izvršavanje zadataka.\nOrganizacija procenjuje da je upravljanje novim rešenjem deset puta lakše nego starom platformom budući da rasterećuje IT tim i omogućava mu da se usredsredi na inovacije i na unapređenje celokupnog sistema i rada JP „Gradsko Stambenog“.\n„Odmah nas je privukao HCI koncept jer nam omogućava da umesto prebacivanja odgovornosti, koje se ponekad javlja kada postoji više dobavljača, dobijemo jednu tačku podrške“, izjavio je Dimitrije Putnik.\n„Na Nutanix sistemu sve funkcioniše brže. Pozivni centar je uspeo da postigne da obrada korisničkog poziva traje u proseku tri minuta. Zahvaljujući tome, dnevno može da se preuzme više poziva i skrati vreme koje ljudi provode čekajući.“\nNedelju dana posle kupovine tehnologije Nutanix sistema, JP „Gradsko Stambeno“ je spremno počelo sa radom čime je došlo do trenutnog uticaja na vreme odziva. Time što omogućava svojim radnicima brži pristup informacijama neophodnim za efikasan rad organizacija pruža viši kvalitet usluga građanima.\nIT sektor iz JP „Gradsko Stambeno“ takođe uživa u pogodnostima nove platforme. Njihov tim štedi vreme provedeno u administraciji i uvećava svoje kapacitete planiranja.\n„Naša je procena da se ovim rešenjem upravlja deset puta lakše nego našom prethodnom infrastrukturom,“ napomenuo je Dimitrije Putnik. „Daje nam preglednost i kontrolu nad IT resursima kakve nikada do sada nismo imali. U stanju smo da optimizujemo učinak u svakom trenutku i preciznije planiramo buduće infrastrukturne potrebe. Raduje nas što svojim zaposlenima možemo da pružimo alate pomoću kojih mogu da rade na najproduktivniji mogući način. Kada smo se obratili podršci za Nutanix sistem, njihovi zaposleni su vrlo brzo reagovali i bili su vrlo upućeni u načine rešavanje problema.“\nOvo je svakako bio samo početak uvođenja inovacija u sistem poslovanja i u toku je priprema za sledeće korake, koji se pre svega odnose na prilagođavanje novonastaloj situaciji na globalnom nivou i načinu rada. JP\n„Gradsko Stambeno“ se priprema za uvođenje aplikacije Nutanix Frame koja će radnicima filijala obezbediti digitalni radni prostor. Ovakav postupak će pomoći organizaciji da uštedi novac kao i da građanima pruži još bolji kvalitet u oblasti javne potrošnje.\n„Pre nego što smo započeli ovaj projekat, procenio sam da smo koristili manje od deset procenata aplikativnog okruženja u odnosu na njegov pun potencijal,“ zaključio je Dimitrije Putnik. „Sa Nutanix sistemom, mogućnosti su nam neograničene. Planiramo da nadograđujemo brilijantne koncepte kao što je Nutanix Frame da bismo pružili što više svojim radnicima, a time i građanima Beograda.“\nJP „Gradsko Stambeno“ je angažovalo partnersko preduzeće „Global Vision Consulting“ za savete o ovom rešenju i njegovo uvođenje. Preduzeće za distribuciju ALEF takođe je učestvovalo u projektu pružajući tehničku podršku tokom perioda pre prodaje, što je doprinelo kvalitetu projekta.\n„Preduzeće Global Vision Consulting je naš partner već 15 godina, a planiramo i dalju saradnju“, zaključuje Dimitrije Putnik. „Ovo preduzeće je, bez uticaja na redovan proces, u saradnji sa ALEF grupom, radilo na dizajniranju najbolje moguće platforme za naše potrebe i migriralo naše aplikacije bez ikakvih smetnji po zaposlene.“\nNutanix dobio Gartnerovo priznanje u oblasti distribuiranih sistema datoteka i s...


18. novembar 2010. - Reforma\nGeneralni sekretar Svetske carinske organizacije, gospodin Kunio Mikurija, koji po prvi put boravi u zvaničnoj poseti Srbiji, zajedno sa svojim domaćinima iz srpske Uprave carina, predvođenim direktorom Predragom Petronijevićem, posetiće danas GP Batrovci, jedan od najfrekventnijih srpskih graničnih prelaza, rekonstruisanih u skladu sa najvišim evropskim i svetskim standardima.\nNa sastanku održanom juče u Privrednoj komori Srbije, gospodin Mikurija je naglasio da je Uprava carina Srbije dobar primer kako treba da sarađuju carina i privredni sektor u usklađivanju carinskih propisa i ocenio da je saradnja ove dve institucije veoma uspešna.\nPredsednik Privredne komore Srbije Miloš Bugarin kazao je, da je najbolja potvrda uspešne saradnje sa carinom priznanje od SCO, koje je Privredna komora Srbije dobila na Svetski dan carine. “Značaj ove nagrade je još veći, jer je 2010. godina, godina saradnje Uprave carina i poslovne zajednice”.\nPredrag Petronijević, direktor Uprave carina potvrdio je da je saradnja sa PKS intenzivirana u proteklih nekoliko godina na svim poljima od zajedničkog interesa i da je napravljen jedan dobar ambijent za zajednički rad. On je podvukao da je angažovanje Privredne komore Srbije u skladu sa naporima koje čini carina, jer omogućava da se u privrednoj i široj javnosti menja slika o njoj, od jednog represivnog državnog organa ka partnerskom odnosu sa privrednom zajednicom, što je već postala praksa u razvijenim zemljama zapadne demokratije.


Ciuha izlaže u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Ciuha izlaže u Kragujevcu\nCiuha izlaže u Kragujevcu\nutorak, 24 maj 2011 10:09\nU kragujevačkoj Galeriji Rima, u četvrtak 26. maja biće otvorena izložba slovenačkog slikara Jože Ciuhe, umetnika koji živi i stvara u Parizu. Izložbu sa 25 slika različitih dimenzija u tehnici akrila na platnu i panelu, otvoriće književnik Vidosav Stevanović.\nPostavka obuhvata slike koje srpska publika nije imala priliku da vidi, ali i slike koje nisu mogli videti ni posetioci nedavno završene Ciuhine retrospektivne izložbe u Zagrebu.\nPrema informacijama iz Galerije Rima, izloženi radovi predstavljaju autentičnu likovnu poetiku po kojoj je Ciuha prepoznatljiv i zbog koje je poštovan u čitavom svetu.\nCiuha je jedan od retkih živih evropskih umetnika kojima se ukazala čast da izlažu u Van Gogovom muzeju u Amsterdamu, a među 400 samostalnih izložbi ističu se one u Tokiju, Moskvi, Parizu, Veneciji, Milanu, Los Anđelesu i drugim, mnogobrojnim gradovima sveta.


Si Đinping i Putin predvode listu svetskih lidera od poverenja - 22.11.2018, Sputnik Srbija\nSi Đinping i Putin predvode listu svetskih lidera od poverenja\nItalijanski Institut „Milton Fridman“ sproveo je istraživanje o poverenju globalne javnosti u svetske lidere. Prvo mesto na listi pripalo je predsedniku Kine Si... 22.11.2018, Sputnik Srbija\nrusija, vesti, svet, kina, vladimir putin, angela merkel, donald tramp, si đinping, emanuel makron\n© Sputnik / Sergeй Guneev / Uđi u foto-galerijuSi Đinping uručio orden Prijateljstva Vladimiru Putinu\nItalijanski Institut „Milton Fridman“ sproveo je istraživanje o poverenju globalne javnosti u svetske lidere. Prvo mesto na listi pripalo je predsedniku Kine Si Đinpingu, koga mnogi ocenjuju pozitivno zbog jačanja pozicije Pekinga i pokretanja socijalne politike u svojoj zemlji.\nŠta to spremaju Putin i Si? (video, foto)\n11 Septembar 2018, 15:18\nDrugo mesto je zauzeo predsednik Rusije Vladimir Putin. Autori istraživanja ocenjuju da visok nivo podrške koji uživa u sopstvenom narodu omogućava ruskom lideru da se usredsredi na spoljnu politiku.\n„Bez obzira na to što se može smatrati liderom desnog usmerenja, ruski predsednik ima posebno visoku podršku u spoljnom svetu“, navedeno je u istraživanju.\nTreći na listi je šef Bele kuće Donald Tramp, koji je predsedničku fotelju zauzeo zahvaljujući antiglobalističkoj i protekcionističkoj politici. U prvu petorku ušli su i nemačka kancelarka Angela Merkel i predsednik Francuske Emanuel Makron.\n„Ne možemo da ne izvedemo intuitivni zaključak da lideri desnog usmerenja uspevaju da osvoje sopstveni narod, vodeći, verovatno, nepopularnu politiku u inostranstvu, zamišljenu upravo sa ciljem da se učvrsti pozicija sopstvene zemlje nauštrb nekih principa globalizma“, smatraju istraživači.\nEksperti Instituta „Milton Fridman“ sastavili su listu na osnovu niza istraživanja posvećenih odnosu prema svetskim liderima, koja su sprovedena tokom 2017. i 2018. godine.


U Minsku privedeni koordinatori nereda - Sputnjik Srbija\n06:29 25 Septembar 2020\nU Minsku privedeni koordinatori nereda\n07:38 12.08.2020 Preuzmite kraći link\nU Minsku su privedeni koordinatori masovnih nereda, javila je beloruska televizija ONT.\n„Jedan od pritvorenika iznajmio je sobu na 17. spratu hotela „Belorusija“. Odatle je i koordinisao akcije. On je kontrolisao akcije trojice podređenih, koji su dalje rukovodili stotinama ljudi“, navodi se u saopštenju televizije na Telegramu.\nUveče istog dana, građani nezadovoljni organizacijom i rezultatima glasanja izašli su na ulice, a masovni neodobreni protesti nastavljaju se treći dan. Najteža situacija je u glavnom gradu Minsku gde demonstranti prave barikade i odbijaju da se raziđu. Za razbijanje demonstranata, snage bezbednosti koriste vodene topove, suzavac, šok-bombe i gumene metke. Jedna osoba je poginula, a mnogi su zbog povreda hospitalizovani. Privedeno je oko pet hiljada ljudi.\nEU: Izbori u Belorusiji nisu bili pošteni, razmatramo mere protiv Minska\nRuski senator: Proteste u Belorusiji organizovao Zapad\npredsednički izbori, protest, Belorusija


Promocija kulture, umetnosti i nauke - Fondacija Saša Marčeta\nVizija Fondacije Saša Marčeta predstavlja očuvanje kulturne baštine stečene u prošlosti i svih onih vrednosti koje su kroz kulturu i umetnost stvarane decenijama unazad. Posmatrajući budućnost, naša vizija je nova generacija mladih umetnika koja, podstaknuta mogućnostima moderne ere u kojoj živimo, može da udahne talas nove energije u oblasti kulture.\nVerujemo da umetničko, naučno i kreativno podsticanje mladih, predstavlja moć transformacije društva i zato ćemo podržati pojedince, umetnike, inicijative i institucije različitih i multidisciplinarnih umetničkih pravaca, u svojim umetničkim i filantropskim poduhvatima. Uprkos grandioznom naučno-tehnološkom proboju, kultura i umetnost u budućnosti zaslužuju više prostora i posvećenosti.\nNaša vizija zasniva se na sledećim postulatima:\nŽelimo da promenimo atmosferu. Promocija kulture, umetnosti i nauke u svim slojevima društva, potrebna je više nego ikada pre.\nVerujemo da je pristup kulturi, umetnosti i nauci univerzalno pravo i zato ćemo krila inspiracije i motivacije raširiti i izvan prostora bioskopa Balkan, prenoseći duh umetnosti iz muzeja i galerija na ulice, u škole, na društvene mreže, u istinite životne priče i situacije.\nNaš stav je da kreativnost, umetnost, nauka i kultura predstavljaju ključno zajedničko kulturno nasleđe, evoluciju, kolektivni ljudski identitet i globalnu civilizaciju.\nFondacija Saša Marčeta biće otvorena za svaki konstruktivni dijalog, kreativni razgovor, razmenu mišljenja, kulturnu produkciju, akciju i saradnju.\nOsmišljavaćemo, iniciraćemo i negovaćemo kreativne projekte koji podstiču učešće celokupnog društva u kreiranju filantropskih inicijativa i akcija.\nŽelimo da podstaknemo kreativno razmišljanje, unapredimo nove ideje i pokrećemo inovacije.\nPružićemo pomoć u svakom segmentu razvoja društva, u skladu sa poljem našeg delovanja. Zagovaraćemo dobrobit, poštovati dostojanstvo, identitet, razvoj i slobodu izražavanja svakog čoveka.\nNe propustite da budete deo nove ARTmosfere.


Hoće li Srbija preživeti posledice Vučićeve vladavine?\nSložna braća, Srbija sve kraća\nSrbija ubrzano propada pred našim očima, ekonomski, demografski, kulturno i na svaki drugi način. Ova surova istina zabrinjava svakoga kome je pri srcu život u svojoj domovini i pod svojim nebom. Sa druge strane, pravi diktatori, samoljubivi tirani, poput odlazećeg srpskog premijera Aleksandra Vučića, žive za to da bi uništili sve oko sebe. Svaki sledeći dan koji bude proveo na vlasti, koštaće Srbiju znatno više od zastrašujuće materijalne štete koju je proizveo. Narod izumire ili se iseljava i asimiluje u drugim krajevima sveta. Jedna trećina ove države je okupirana ili je okupacija još u toku. Traje arbanašenje juga Srbije, a albanska mafija narko-dolarima kupuje zemlju, kuće i stanove. U pograničnoj zoni, za pet godina, albanski kriminalci su isekli sto hiljada kubika šume i transportovali je na Kosovo, a Vučićeva vlast na sve ovo nije reagovala. Naprotiv, on je spreman da ovu državu gurne u pakao novih zaduživanja, kako bi što brže propadala i kako bi mapa takozvane Velike Albanije bila što brže nacrtana. Treba li mu to dozvoliti?\nKad je u petak, 8. maja ove godine, predsednik Vlade Srbije Aleksandar Vučić održao konferenciju za štampu zajedno sa evropskim komesarom za susedsku politiku i proširenje, Johanesom Hanom, izgledao je kao potrošena prostitutka, koja je razočarana ponašanjem ugledne klijentele koju pošteno i revnosno opslužuje.\nOčigledno slomljen, ogorčeno je konstatovao kako je od 15 tačaka Briselskog sporazuma ispunio sve što se od njega tražilo, a da će, ukoliko do kraja ne otpočnu pregovori sa EU, on i njegova vlada "snositi odgovornost" te da Brisel onda slobodno može da "traži novog premijera u Srbiji". Ali, kao i svaka ojađena i uvređena prostitutka, on se osetio prevarenim. On koji više od dve decenije vara građane Srbije.\nIstog dana na istom mestu, Vučić je zapretio predstavnicima EU, praznom puškom, onako kako preti i građanima Srbije, rekavši da će, ako pregovori ne otpočnu do kraja ove godine, zatražiti podršku od Amerike, te da će 1. juna ove godine biti gost američkog potpredsednika Džozefa Bajdena, od koga će tražiti da Srbija ubrzano postane član EU (da li to Bajden odlučuje o novim članicama EU?).\nScenario patološkog lažova\nKao i sve čega se Vučić dotakao, tako je i njegov odlazak u SAD neizvestan. Sigurno je samo to da vodeće zemlje Evropske unije (koje i same imaju dovoljno unutrašnjih problema) ne žele još i Srbiju u toj zajednici. Nikada ni EU ni SAD nisu davale ni najmanje nade da će Srbija biti deo "evroatlanskih integracija", ali se Vučićeva propaganda potrudila da stvori lažnu predstavu, kao da smo tamo poželjni, samo je na nama da odlučimo!\nO američkom stavu prema Srbiji, Vučiću je sve rečeno još 15. jula 2012. godine, kada je, uoči izbora za potpredsednika srpske Vlade, otputovao u Vašington po instrukcije u Stejt department.\nMagazin Tabloid je u broju 313, pod naslovom "Pohvale, pljačke, pa smaknuća", detaljno pisao o tome kako se Vučić hvalio na sav glas da je njegova poseta bila uspešna, a ustvari, razgovarao je sa službenikom najnižeg nivoa, šefom Kancelarije za Evro-Aziju, i šefom odseka za Balkan Dejvidom Bergerom koji mu je saopštio (a zvaničan sajt Stejt departmenta preneo), da ne može očekivati pomoć administracije, da državnim novcem raspolaže Kongres SAD, a da američke kompanije samostalno odlučuju o investicijama po svetu, i da je Srbija na poslednjem mestu, po tom pitanju. Odmah po povratku, Vučić je obmanjivao domaću javnost da će 'Amerika podržati Srbiju na evropskom putu i da se očekuje "veći broj investitora iz SAD"!\nProšle su tri godine od toga događaja, a Srbija nije videla nijednu američku investiciju, što je i bilo za očekivati, jer je još pre deset godina Vlada u Vašingtonu je donela procenu da područje celog Zapadnog Balkana, pa i Srbija, nije od ekonomskog interesa za SAD.\nUprkos svemu tome, Vučić putuje 1. juna ove godine u Vašington, na poziv osvedočenog protivnika Srba, potpredsednika SAD, Džozefa Bajdena, kako bi dobio nove instrukcije, u za antisrpsku i antirusku politiku koju treba da sprovodi. Četiri dana ranije, Vučić ide u posetu Albaniji, koja nema nikakve veze sa interesima Srbije, nego sa američkim interesima.\nUoči posete SAD, Vučić je u intervjuu za "Vol strit džornal" naveo da tu posetu "vidi kao šansu da ubedi Vašington da pomogne Srbiji na putu ka članstvu u EU" i da tu "nema povratka". Kakav je to zlokobni put "bez povratka" i zašto vodi Srbiju na taj put, ako je nedavno izjavio kako ima "lična i politička razočarenja kada je reč o Evropskoj uniji"?\nNesumnjivo, reč je o ludačkom scenariju patološkog lažova koji pravi predstavu o "istorijskoj nužnosti", mada iza te njegove magle nema ničijih interesa: ni američkih ni evropskih! Ti interesi su ispunjeni predajom Kosova i Metohije, a to je posao koji je Vučić već obavio...Njegovo vreme je isteklo, i pre nego što bude uklonjen, dobiće zadatak da uspostavi dublji kontakt sa projektantima Velike Albanije kako bi im pomogao da se šire po jugu Srbije, legalno, bez terorističkih akcija.\nZa nepunih tri godine, ovaj umišljeni imperator je potpisao sve što mu je baronesa Ešton-Frankeštajn za vreme svoga mandata, stavila pod nos. Kad mu je zapretila izvodima iz dosijea o neprijatnim istinama iz njegove biografije, počeo je da nudi i ono što SAD i EU od njega nisu ni tražili. Prvi je predložio da Srbija (kojoj to najmanje treba) gradi auto-put od Niša do albanske luke Valona, i to uz pomoć stranog kredita, mada to ni Amerika ni EU nisu tražili od njega.\nNedavno je počeo da se pravda kako će "mimo njegove volje", Albanci zauzeti akumulaciono jezero Gazovide, koje je životno važno za Srbe na severu Kosova i Metohije (mada to nigde ne piše u Briselskom sporazumu!). Mada se pitanje upravljanja akumulacijom "Gazivode" ne pominje nigde, ni u jednom sporazumu sa Prištinom, Vučiću je odjednom stalo da to pitanje dramatizuje. Za čije interese?\nKompleks akumulacije "Gazivode" je od neprocenjivog značaja, a deo ovog hidrosistema je i kanal Ibar-Lepenac, koji je vitalni vodni resurs za teritoriju celog Kosova i Metohije, počev od snabdevanja vodom, preko navodnjavanja do rashlađivanja Termoelektrane "Obilić".\nTakođe, niko ne vrši pritisak na njega da uspostavlja trgovinsku saradnju sa albanskom vladom u Prištini, ali, kako bi se pokazao pred Zapadom kao istinski "preobraćenik", koji više ne širi mržnju nego "uspostavlja mostove", Vučić je poslao na Kosovo i predstavnike Privredne komore Srbije, na čelu sa dvojicom svojih tajkuna, Miodragom Kostićem i Petrom Matijevićem, da pregovaraju sa Privrednom komorom lažne albanske države, kako bi joj dao legitimitet!\nKostić je pred Albancima govorio kao najbolji Vučićev portparol pa je otkrio da je "Kosovo bliže Srbiji od Argentine" i da "...Ne treba da gledamo u prošlost nego u budućnost!"\nTo i jeste suština jedne kriminalne politike, da narod Srbije što pre zaboravi kako je za pola veka dao krv, znoj i suze, kako bi od zaostale Autonomne oblasti Kosovo i Metohija stvorio savremenu regiju, sa modernim urbanim centrima, putnom infrastrukturom, fabrikama, industrijom, univerzitetom...\nSmisao te izjave je da se zaboravi kako je Srbija dala više od 50 milijardi dolara u izgradnju onoga što albanski separatisti danas prisvajaju i pljačkaju. Vučić i njegova lopovska družina hoće u budućnost u kojoj za Srbe neće biti mesta, nego samo za one koji su profitirali od izdaje države. Srećom, istorijsko iskustvo je pokazalo da takvi "prometeji" uvek završe na konopcu.\nNikada, ni po kakvu cenu, Srbija ne treba da zaboravi da je novce, znojem i krvlju platila posleratnu izgradnju i ukupan civilizacijski napredak Kosova i Metohije, i da svaka trgovina ovom državnom i istorijskom teritorijom srpskog naroda, predstavlja, kriminalni, teroristički i veleizdajnički akt.\nTeror i uništenje, umesto reformi i spasenja\nZa poslednja četiri meseca, Vučićeva vlada je zadužila Srbiju za još milijardu i po evra, dok se on u delirijuma hvalio kako izlazimo iz recesije i kako će penzije i plate znatno povećati. Istovremeno, zaveo je neviđeno nasilje povećanjem cena komunalnih usluga i siledžijskom naplatom od najsiromašnijih građana, pravdajući to daljom "evropeizacijom" iza koje ne stoji ništa drugo do svođenje ove zemlje na nivo najmizernije južnoevropske kolonije.\nNa činjenicu da vodeće članice EU vode kolonijalnu politiku prema Srbiji, Vučića je podsetio Sergej Lavrov, ministar spoljnih poslova Ruske federacije, prilikom svog boravka u Beogradu 15. maja ove godine. Tom prilikom je Lavrov je Vučiću jasno stavio do znanja da će ga zla kob "evropskih integracija" koštati previše. Takođe, Lavrov nije propustio priliku da mu predoči činjenicu da su dosadašnja ulaganja Rusije u Srbiju već dostigla četiri milijarde dolara a da je perspektiva daljih ulaganja praktično nesaglediva, samo ako to Srbija bude htela.\nPlatforma o Kosovu i Metohiji, koju je spremio kabinet predsednika Republike Tomislava Nikolića i koja ima punu saglasnost Rusije, stavljena je na sto Aleksandru Vučiću. U njoj piše sve suprotno od onoga u takozvanom Briselskom sporazumu, koji je Vučić potpisao. Albancima je Platformom ponuđena puna autonomija i apsolutna ravnopravnost. U Briselskom sporazumu piše da je albansko Kosovo država u kojoj su Srbi manjina. Ruska federacija je spremna da podrži Platformu kao jedini realana dokument u daljim razgovorima sa Albancima.\nAli, umesto da prihvati ruku spasenja, i to od velesile koja danas predvodi svet u novom milenijumu, Vučić radije igra ulogu malog američkog kaplara koji ima zaduženja da glanca čizme pretpostavljenima i izveštava ih koliko smo se još ponizili, koliko nas je manje i gde još treba da nas udare pa da nestanemo kao narod.\nU ovom trenutku, na polovini 2015. godine, Srbija je država koja ubrzano nestaje i demografski i geopolitički. Njive su zaparložene, zarasle u korov, većina lokalnih i regionalnih puteva izgledaju staro i jadno, kao da su iz nekog nadrealnog, horor-filma. Lokalni saobraćaj podseća na vožnju zabačenim provincijama u Indiji i Pakistanu, vozovi se raspadaju a vožnja na zarđalim šinama traje duže nego što je trajala na početku prolog veka.\nZapanjujući je podatak da je u najnaseljenijoj urbanoj sredini, kakav je glavni grad Beograd, prazno najmanje 18.000 stanova, pa je čak i pala potražnja za iznajmljivanjem u poslednjih četiri godine. U gradovima po unutrašnjosti, vidno je opao broj stanovnika, pa je došlo dotle da u mnogima od njih nema ko da kupi stan, čak ni po najnižoj mogućoj ceni, od 300 evra po kvadratu. U većini seoskih sredina u centralnoj i južnoj Srbiji, stanovnika skoro da i nema.\nU vojvođanskim selima, čitave kuće sa imanjima nude se za najviše 5.000 evra, ali čak ni po takvoj ceni nema ko da ih kupi. Pre samo trideset godina, mesto koje je imalo oko 5.000 stanovnika, danas ih ima deset puta manje. Opština Crna Trava (koju često uzimaju kao parametar stanja na jugu Srbije) pre trideset godina imala je 12.000 stanovnika, a danas samo 1.663 (prema poslednjem popisu).\nUmesto da učini sve kako bi se nacionalnim programom zaštitila čitava područja gde vlada depopulacija i gde svaki okupator može da ušeta bez ispaljenog metka, posebno na jugu Srbije, Vlada koju predvodi Aleksandar Vučić, ponaša se gore nego okupatorska vlast. Čak je i srpskim šumarima zabranjeno da uđu u "zabranjenu zonu" uz administrativnu liniju, dok albanske bande, organizovane poput vojske, vršljaju bez problema. Imaju izviđače, naoružano obezbeđenje, specijalizovanu mehanizaciju i kamione.\nOko Kuršumlije, Leskovca i Vranja, samo za poslednjih četiri i po godine, na divljački način, Albanci sa Kosova su upadali na teritoriju ovih opština i posekli više od 100. 000 kubih metara najkvalitetnije šume. Samo u opštini Medveđa, Albanci sa Kosova su napravili zastrašujuću postoš, sečom ogromnih količina šume uz administrativnu liniju. Istina, i ranije je ovo divljaštvo sporadično postojalo, ali je dolaskom NATO pakta i Euleksa na Kosovo dobilo razmere masovnog terora. Nikada, od kako je američka čizma ugazila na Kosovo, nijedan Albanac nije sprečen u pljački srpske imovine.\nO tome ni Vučić ni njegovim mediji ne pričaju. Njegova tema je "novo bratimljenje" sa Albancima, ali na štetu Srba i Srbije.\nSve što je kao samozvani vođa uradio za poslednjih tri godine, bilo je direktno upereno protiv interesa države koju predstavlja. Vučić ucenjuje celu Srbiju onako kako je to radio i dok je širio nacionalnu i versku mržnju devedesetih, samo to danas radi, bez imalo srama, za evroameričke nasilnike, o kojima je sve najgore pričao godinama. Kao i svaki tiranin, i on ima samo jednu ideju-da što duže ostane na vlasti da da za to vreme opljačka što više.\nAli, ako Vučić radi u korist albanskih separatista, srećom, Rusija na to nikada nije pristala... Treba se podsetiti da je pre više od deset godina, ruski general Andrej Nikolajev, tadašnji predsednik Komiteta za odbranu Državne Dume, doslovno je izjavio da "...Rusija ne može da dozvoli da se nastavlja otimanje od Srbije zemlje njenih predaka, ugnjetavanje i proterivanje srpskog stanovništva, i albanizacija Kosova na kome sve više vlada kriminal i terorizam...".\nOvo je zvaničan stav Ruske federacije, i biće i ubuduće, sve dok Kosovo i Metohija budu pod američko-albanskim okupacijom.\nDanas je jasno da Srbija nije imala sreće sa svojim političkim vođama tokom "uspostavljanja demokratije" u poslednjih petnaest godina, i da je ta grupa lešinara, samoljubivih vođa i bolesnih tipova stvorila predstavu kao da Srbija uopšte ne treba da postoji.\nNiko od njih nije bio spreman da se odupre zapadnim ucenama, da javno pokaže da se ne plaši nasilničke politike i da će joj pružiti otpor. Takođe, ni od njih nije pošao primerom predsednika Republike Srpske, Milorada Dodika, koji je zbog svojih stavova već dugo trn u oku američkoj administraciji, a koga ambasada SAD Sarajevu, već duže vreme drži na nekoj svojoj "crnoj listi", što je nedavno potvrdila i ambasadorka Morin Kormak. Dodik im je poručio isto ono što je poručio i nesmenjivom "prokonzulu" Valentinu Incku: "Boli me k...!".\nU dnevniku uvreda koje su evropska i američka administracija sručili na Srbiju poslednjih deceniju i po, ova njegova reakcija ima skoro književnu notu, liriku koja pročišćava zamrli srpski duh. Da je sreće, pa da neki srpski političar u Srbiji ovako nešto svakog dana "emituje" u pravcu zapadnih diplomatija, drukčije bi se sa Srbijom i razgovaralo.\nAli, od Vučića i njegovog pedersko-mafijaškog bratstva, ne treba očekivati da stanu na crtu porobljivačima. Naprotiv, spremni su da daju sve što se od njih zahteva, pa čak i ono što niko od njih ne traži.


MESIĆ RAZBJESNIO DODIKA: 'Umišljeni mirotvorac ponovo obukao ustaško odijelo'! | Slobodna Bosna\nMESIĆ RAZBJESNIO DODIKA: "Umišljeni mirotvorac ponovo obukao ustaško odijelo"!\nPredsjednik Republike Srpske Milorad Dodik izjavio je danas da je "umišljeni mirotvorac Stjepan Mesić opet obukao ustaško odijelo koje navlači po potrebi i samo kada treba napadati Srbe i Republiku Srpsku ili držati ustaške govore po Australiji".\nPošto se BiH i u međunarodnim političkim krugovima sve više spominje kao njen propali eksperiment, istakao je Dodik, srpski narod, koji iznad svega cijeni slobodu, jednostavno ne smije dopustiti da doživi potop u propaloj zajednici.\n"Zato i mislim da je pri takvom stanju stvari racionalan dijalog o mogućem mirnom razlazu najbolje rješenje za sve u BiH", rekao je predsjednik Srpske.\nDodik je konstatovao da zagovornike ratne opcije, poput jednog od grobara bivše Jugoslavije - Mesića, na svu sreću niko ništa i ne pita, niti bilo ko drži do njegovog mišljenja. "A što se tiče Mesićevog istomišljenika Valentina Incka i njegovih snova, poručujem mu da ide u svoju zemlju i tamo sanja, jer ne znam šta će više ovdje", zaključio je Dodik.\nGovoreći za Dnevnik D Federalne televizije, bivši predsjednik Republike Hrvatske Stjepan Mesić, između ostlog, prokomentirao je i sve učestalij snove Milorada Dodika o otcjepljenju Republike Srpske od Bosne i Hercegovine. Mesić je naveo da ukoliko do takvog pokušaja dođe, "trebalo bi odmah da se presječe koridor i to bi bilo za par sati gotovo".\nUpitan da prokomentira gdje je u svemu tome Međunarodna zajednica, on je kazao da je međunarodnim obavezama preuzet opstanak Bosne i Hercegovine.\n- Kada bi neko otcijepio dio Bosne i Hercegovine, da se mene pita ja bih presjekao koridor i to bi bilo za par sati gotovo - naglasio je Mesić.


Dobit NIS-a u prvoj polovini godine 22 milijarde dinara - Kurir\nKiril Kravčenko Kiril Kravčenko 22 milijarde dinara dobit NIS-a\n13:52, 30.07.2012. 2\nOčekujemo da dobit NIS-a u 2012. bude na nivou prošlogodišnje, kazao je Kravčenko\nBEOGRAD- Generalni direktor Naftne industrije Srbije Kiril Kravčenko izjavio je da je NIS imao u prvih šest meseci 2012. dobit od 22 milijarde dinara, što je približno isti nivo profita kao u prvoj polovini prošle godine.\nOn je na predstavljanu polugodišnjih rezultata poslovanja NIS-a na Beogradskoj berzi kazao da su dobrim rezultatima doprineli povećanje efikasnosti poslovanja i smanjenje troškova, dok je značajan negativan uticaj imalo slabljenje dinara. "Očekujemo da dobit NIS-a u 2012. bude na nivou prošlogodišnje", kazao je Kravčenko.\nTa naftna kompanija je 2011. godinu završila sa profitom od 40,6 milijardi dinara, a dobit u prvom tromesečju ove godine bila je 8,4 milijarde dinara. Kako je dodao Kravčenko, negativan uticaj na poslovne rezulatatu u ovoj godini moglo bi da ima dugovanje Srbijagasa, koje je na kraju juna dostiglo 15,5 milijardi dinara. Ukoliko se ne reši problem tog duga, revizor će ga računati kao gubitak, precizirao je Kravčenko i dodao da NIS razume situaciju u kojoj se nalazi državna kompanija Srbijagas i da očekuje da se rešenje problema dugovanja nađe u dogovoru sa Vladom Srbije. Kravčenko je kazao da je vrednost investicija NIS-a u prvoj polovini 2012. godine dostigla 17,2 milijarde dinara, što je 76 odsto više nego u istom periodu 2011. Prema njegovim rečima, najveća ulaganja od ukupno 9,46 milijardi dinara izdvojena su za modernizaciju Rafinerije nafte u Pančevu, koja bi trebalo da bude završena do kraja oktobra ove godine. Investicije u istraživanje i proizvodnju iznosile su 4,3 milijarde dinara, a u razvoj maloprodajne mreže uloženo je 2,25 milijardi dinara, kazao je Kravčenko.\nKako je dodao, do sada je modernizovano oko 30 NIS-ovi benzinskih pumpi a plan je da se do kraja godine završi rekonstrukcije ukupno 100 benzinskih stanica u Srbiji, dok je 130 zatvoreno ili ponuđeno za otkup. NIS je na kraju prošle godine imao 400 benzinskih pumpi u Srbiji. Kravčenko je kazao da je u toku i širenje maloprodajne mreže NIS-a u regionu dodajući da je dogovorena pokrenuta kupovina pupmi u Rumuniji, Bugarskoj i Bosni i Hercegovini, a trenutno se analizira tržište Hrvatske. Nakon završetka modernizacije pančevačke rafinerije nafte, rekao je on, proizvodnja derivata biće povećana za 50 odsto, a planirano je da se 30 odsto od toga plasirana preko NIS-ove maloprodajne mreže u regionu. Kravčenko je kazao da je plan NIS-a da ove godine proizvede 1,7 miliona tona nafte i gasa i da poveća rezerve za milion tona. Generalni direktor NIS-a je kazao da kratkoročno gledano ne očekuje promene cene goriva na srpskom tržištu naftnih derivata, pošto se ne očekuju značajne oscilacije kursa dinara i cene sirove nafte. Kravčenko je kazao da je promet na velikoprodajnom tržištu goriva u Srbiji pao za 11,8 odsto u prvoj polovini ove godine, ali da je NIS povećao svoj udeo sa 66,3 odsto u prvih šest meseci 2011. na 71,6 odsto u istom periodu ove godine.\nOn je dodao da je maloprodajno tržište goriva zabeležilo rast u privh šest meseci 2012. godine zbog šverca lož ulja i prodaje tog energenta kao dizela na malim privatnim pumpama. Kravčenko je kazao da je šverc u 2012. godine povećan 10 puta, ali je nakon povećanje akciza na lož ulje situacija na tržištu normalizovana i dodao je da NIS zadržao udeo u maloprodaji goriva na 35,3 odsto. Generalni direktor NIS-a kazao je i da će od srede 1. avgusta na prinudni odmor od mesec i po biti poslato oko 300 radnika kompanije i da će nakon tog perioda biti vraćeni na posao. Kravčenko je kazao i da je NIS sprema za realizaciju investicije u pančevačku Petrohemiju, u kojoj bi na osnovu konverzije dugovanja u valsnički udeo, trebalo da poseduje do 34 odsto kapitala. NIS ima više od 9.000 zaposlenih. Većinski vlasnik Naftne industrije Srbije od 2009. godine je ruski Gaspromnjeft. Akcijama NIS-a na trguje se od 30. avgusta 2010. godine na Beogradskoj berzi. Početna cena akcija bila je 500 dinara po komadu, a vrednost akcija NIS-a poslednjeg dana trgovanja prošle sedmice iznosila je 611 dinara. Najviša cena od 865 dinara zabeležena je 3. avgusta 2011. Gaspromnjeft trenutno ima 56,15 odsto akcija NIS-a, Vlada Srbije poseduje 29,87 odsto akcija, a mali akckonari 13,98 odsto.\n(VIDEO) ZVEZDA OSTALA U TRCI ZA TITULU: Crveno-beli pobedili Dinamo golom u poslednjoj sekundi


02/11/2020 | 21:53\nPosao zamene više od 23.500 „običnih“ svetiljki LED svetiljkama i briga o javnoj rasveti u narednih 15 godina, u Nišu poverena je konzorcijumu koji čine slovenačka firma „Resalta“ i beogradske firme „Emporio team“ i „Elgra vision“.\nsednica SG Niš\nNacrt konačnog ugovora usvojili su odbornici Skupštine Grada Niša čime su se stekli uslovi da uskoro ugovor o javno-privatnom partnerstvu bude i potpisan.\n„Implementacija projekta rekonstrukcije i održavanja javne rasvete je devet meseci, a privatne firme su u obavezi da u narednih 15 godina vode brigu o javnoj rasveti u Nišu“, objašnjava načelnik Kancelarije za lokalno ekonomski razvoj i projekte, Dušan Radivojević.\nProjektom je garantovana ušteda u troškovima električne energije od najmanje 73,37 odsto, a godišnja potrošnja dela javne rasvete iznosi više od 15 miliona kilovat sati, odnosno budžet grada godišnje košta preko 121 milion dinara.\nKonzorcijum kome će posao biti poveren garantuje uštedu električne energije od 12 miliona kilovata na godišnjem nivou, što će za grad u narednih 15 godina značiti smanjenje troškova održavanja osvetljenja za 1,8 milijardi dinara.\nPrethodni tekstHala „Čair“ do kraja nedelje spremna za kovid pacijente\nSledeći tekstKomunalni milicajci biće ovlašćeni da kontrolišu mere


Crvena zvezda i ONE Team i ove godine zajedno - KK Crvena zvezda\nCrvena zvezda i ONE Team i ove godine zajedno\nKK Crvena zvezda mts kao društveno odgovoran klub i ove godine sa velikim zadovoljstvom uzeo je učešće u ONE TEAM projektu EL koji ove godine u realizaciji KK Crvena zvezda mts ima naziv „Play, run and have FUN” (igraj se, trči i zabavljaj).\nPartner u ovim aktivnostima je kao i svake sezone sada već pouzdani partner I prijatelj kluba – Specijalna Olimpijada Srbije\nTim povodom prethodnog vikenda organizovan je prvi trening koji je u ime KK Crvena zvezda mts vodio trener mlađih kategorija Ivan Pavlović, koji je prethodnih sezona bio izuzetno angažovan na ovom projektu i bio predstavnik kluba na centralnoj manifestacije ONE Team programa u Barseloni.\nNa prvom druženju učešće je uzelo 15-oro dečaka i devojčica iz Specijalne Olimpijade Srbije koji su kroz igru I zabavu u nekoliko etapa odradili sve košarkaške elemente: zagrevanje, rad na košarkaškim elementima, koordinacija, levi i desni ulaz/dvokorak, takmičenje, razvijanje timskog duha.\nNakon toga, četiri ekipe podeljene na dva koša igrale su košarkašku verziju popularne igrice „Ne ljuti se čoveče“. Asistenti ekipama bili su prvotimci KK Crvena zvezda mts Nemanja Nenadić i Nikola Jovanović.\nNenadiću je ovo druga sezona da učestvuje u projektu OneTeam-a, Jovanović je prvi put imao priliku da radi sa mališanima iz Specijalne Olimpijade.\nKK Crvena zvezda mts sa ponosom podseća da je višegodišnji učesnik ONE Team akcija EL i projekata KK Crvena zvezda koji su se realizovali pod nazivom: IDEA Play 4 Glory, IDEA Finish Line, Learning2Play, Real Champions – košarkaška liga u kolicima.\nNa kraju treninga svi učesnici i timovi dobili su poklon pakete sponzora kluba kompanije IDEA, a ovu akciju i trening potpomogao je još jedan klupski sponzor Vivia voda.\n“I ove godine sa zadovoljstvom sam učestvovao u treningu sa našim drugarima iz Specijalne Olimpijade Srbije. Drago mi je, uvek ću to ponoviti da su oni važan deo našeg društva i uživao sam igrajući se tokom treninga sa njima. Za ovakve akcije uvek sam na raspolaganju i srećan sam što je moj klub uvek imao sluha i želju da učestvuje i podrži ovakve akcije. Vidimo se na utakmici sa Baskonijom”, rekao je Nemanja Nenadić.\nSledeće druženje je zakazano za 12. kolo Evrolige koje je u potpunosti posvećeno društvenoj-odgovornornosti, gde će ovi mališani pokazati mnogobrojnoj publici šta su naučili na treninzima sa našim košarkašima.


:: info-tours.net :: MORO: KLJUČNI TRENUTAK ZA PREVAZILAŽENJE PROŠLOSTI\nHome > Vesti > MORO: KLJUČNI TRENUTAK ZA PREVAZILAŽENJE PROŠLOSTI\nMORO: KLJUČNI TRENUTAK ZA PREVAZILAŽENJE PROŠLOSTI | 24.01.2017.\nBeograd -- Ambasadorka Francuske Kristin Moro poručila je mladima u regionu da treba da vide šta ih spaja a ne šta ih razdvaja... Izvor:Tanjug\nMORO: KLJUČNI TRENUTAK ZA PREVAZILAŽENJE PROŠLOSTI\nOna je dodala da je sada ključni trenutak za prevazilaženje pesimizma i ogorčenosti prošlošću, jer su to, kako je rekla, zarazne bolesti.\nGovoreći na panel diskusiji o Kancelariji za regionalnu saradnju mladih (RYCO), povodom obeležavanja 54. godišnjice Jelisejskog sporazuma u Gete Institutu, ona je istakla da će RYCO biti izvrstan instrument za izgradnju novih mostova između mladih u zemljama Zapadnog Balkana.\nKancelarija, koja počinje sa radom radom u drugom tromesečju 2017, pružiće nadu za preoblikovanje života u ovom regionu i staviti akcenat na to šta oni mogu da i znedre kako bi imali bolju budućnosti, istakla je ona.\n"Vaša budućnost je u vašim rukama, vama pripada, vidite šta vas spaja, a ne šta vas razdvaja. Ovo je ključni trenutak kada treba prevazići pesimizam, ogorčenost prošlosčhu, jer to su zarazne bolesti i nadam se da im niste podlegli, jer je to veoma daleko samom duhu mladih", poručila je Moro na panel diskusiji.\nMoro kaže da su uloženi značajni napori da se izgrade veze u regionu između ostalog i kroz zajedničke infrastrukturne projekte koji će doprineti unapređenju međusobne saradnje, a takođe i u okviru evropskih integracija, koje će, dodaje, biti završene tek pošto zemlje Zapadnog Balkana uđu u EU.\n"Sve te veze imaju i društveni smisao, ne dolazi samo do razmene dobara već i ljudi, ideja i njihovih vizija, i to je upravo srž filizofije Kancelarije za regionalnu saradnju mladih i upravo na tim osnovama je izgrađena", rekla je ona.\nNemački ambasador Aksel Ditman je govoreći o saradnji između Francuske i Nemačke posle potpisivanja Jelisejskog sporazuma kazao da su postignute konkretne mere, među kojima je i Francusko-nemačka omladinska kancelarija, koja je obezbedila razmenu preko osam miliona omladinaca.\n"To su jako dobri primeri iz kojih možete izvući korist i zaključke u ovom regionu", rekao je Ditman, primetivši da državnici na Balkanu takođe konkretno sarađuju, te da Nemačka to podržava u okviru konferencije Zapadnog Balkana, koja je počela 2014. u Berlinu, nastavljena u Parizu, a koja će sada biti održana u Trstu.\nPrema njegovim rečima, ključni projekat u smislu pomirenja jeste upravo inicijativa, koja je otpočela, a koju su pokrenuli premijeri Srbije i Albanije- osnivanje Kancelarije za regionalnu saradnju mladih.\nNa Samitu zemalja Zapadnog Balkana u Parizu prošle godine, predstavnici vlada Srbije, Albanije, BIH, Kosova, Makedonije i Crne Gore potpisali su sporazum o stvaranju RYCO.\nRYCO je inače stvorena po uzoru na Francusko-nemačku kancelariju za mlade nastalu u okviru Jelisejskog sporazuma kojima je 22. januara 1963. potvrđeno francusko-nemačko pomirenje.


Furija se ne šali, posle Srbije pala i Crna Gora\nIzvor: MozzartSport.com, 27.Jul.2021, 05:53\nLoša realizacija koštala Ajkule poraza od odličnog protivnika - 6:8\nVaterpolo reprezentacija Španije istakla je kandidaturu za najviši plasman na Olimpijskim igrama, pošto je posle startne pobede nad Srbijom, uspela da nadigra i Crnu Goru u drugom kolu. Furija je savladala popularne Ajkule rezultatom 8:6 (3:2, 2:1, 2:2, 1:1).\nSelekcija Vladimira Gojkovića platila je danak lošije igre u drugoj i trećoj četvrtini. Španci su na startu treće deonice stigli >> Pročitaj celu vest na sajtu MozzartSport.com << do tri gola prednosti (6:3), pa je već tada bilo jasno da se Crnogorci neće lako vratiti u meč. Španci su u poslednju četvrtinu ušli sa dva gola prednosti (7:5) i bez većih problema ih zadržali do kraja meča.\nCrvena furija je igrala znatno raznovrsnije, bila je mnogo konkretnija i organzovanija, dok se Crna Gora mučila sa realizacijom, uglavnom se oslanjala na golove iz igrača više, pa tako nije ni mogla da do ozbiljnijeg rezultata na ovom meču.\nNajefikasniji igrač meča je bio Dušan Matković, koji je postigao tri gola, ali se prilično ispromašivao, s obzirom da je imao 11 udaraca ka protivničkom golu. Španci su bili daleko mirniji, po dva puta su se u strelce upisali Granados, Maljaraka i Sanauže. Aleksandar Ivović je takođe postigao dva pogotka.\nFurija je na golu imala i razbranjenog Lopeza Pineda, koji je imao 11 odbrana, mada je vrlo dobar sa druge strane bio i Slaven Kandić sa devet intervencija.\nŠpanija je prva selekcija u grupi B koja ima dve pobede, a priliku da joj se pridruži imaće i Hrvatska ukoliko danas savlada Australiju.\nLoša realizacija koštala Ajkule poraza od odličnog protivnika - 6:8..Vaterpolo reprezentacija Španije istakla je kandidaturu za najviši plasman na Olimpijskim igrama, pošto je posle startne pobede nad Srbijom, uspela da nadigra i Crnu Goru u drugom kolu. Furija je savladala popularne Ajkule rezultatom...